Kad banka ocenjuje kvalitet vazduha a građevinci isplativost arbitraže\nDatum kreiranja: petak, 19 maj 2017\nVišestruko zanimljiva vest stiže iz Bora. Generalni direktor Rudarsko-topioničarskog basena (RTB) Bor Blagoje Spaskovski (koji ostaje na tom mestu kao partijski kadar svake vlasti) najavio je mogućnost arbitražnog postupka protiv kanadske kompanije SNC Lavalin koja je izgradila novu topionicu bakra. Razlog je požar iz 2015, u „tek izgrađenoj fabrici sumporne kiseline“, koji je „naneo ogromnu štetu“. Zatim se oglasio i Branislav Ivković (nekadašnji SPS-ov ministar, pa disident, a od 2012. u SNS), govoreći u ime Građevinskog fakulteta u Beogradu kao nadzornika radova, da će ta ustanova „do kraja maja sačiniti analizu koja treba da pokaže da li se isplati arbitraža u Parizu i zahtev za naknadu štete od kanadskog SNC Lavalina“, da je „materijal u pripremi i da će ga nalizirati radna grupa Vlade Srbije.\nPored RTB Bor kao naručioca posla, kanadske firme kao izvođača i Fakulteta kao nadzornog organa, četvrti akter je EDC banka, takođe iz Kanade. Oni su, kako se kaže, bili kreditori nove topionice, izgradnja je počela 2011, koštala je 250 miliona evra, a država Srbija je garantovala za taj kredit i dodala pride 30 miliona evra. Predstavnici banke su „izrazili zadovoljstvo kvalitetom vazduha u Boru“.\nDa rezimiramo: o tužbi za loše izvršenje posla državno preduzeće tek razmišlja dve godine posle nastanka štete; valjano izvršenje ugovora u Srbiji, koje će biti plaćeno novcem iz budžeta Srbije ne može se izvršiti pred sudovima u Srbiji, već eventualno pred arbitražom u Parizu; o isplativosti zahteva za arbitražu i naknadu štete sud daju građevinci i to organ koji je vršio nadzor, pa bi trebalo da već zna da li je sve bilo izvedeno kako treba; banka daje ocene o kvalitetu vazduha.\nŠire gledano, ova kratka priča je podsećanje na dva velika problema – partijsko upravljanje preduzećima u državnom vlasništvu i vezani kreditni aranžmani. Ugovori u kojima se istovremeno ugovara kreditor i izvođač radova su uvek loši, bilo da se posluje sa Kanadom (kao u ovom slučaju), Azerbejdžanom ili Kinom (kao u slučaju nedavno potpisanih ugovora za izgradnju puteva i pruga). Kamatna stopa za takve kredite može biti povoljna, ali se ta povoljnost ne može valjano sagledati bez uračunavanja troška isključenja konkurencije kod potonje nabavke radova. Ta informacija građanima ostaje trajno nepoznata, jer niko ne može da zna koja bi cena bila ponuđena u slobodnom nadmetanju. Dodatno, ovakvi aranžmani su potencijalno štetniji i zato što kreditor često ima upliv na odluku o predmetu nabavke, kao i zbog nemogućnosti da se eventualni spor razreši pred domaćim organima.


Vlada Srpske uplatila novac za socijalno zbrinjavanje radnika | Trebinje Danas\nVlada Srpske uplatila novac za socijalno zbrinjavanje radnika\n29.03.2021. u 12:44\nVlada Republike Srpske uplatila je Fondu za penzijsko osiguranje 442.047 KM na ime doprinosa penzijskog i invalidskog osiguranja za 40 radnika iz 23 preduzeća koji su procesom stečaja i likvidacije preduzeća ostali bez zaposlenja, saopšteno je iz Fonda.\nRiječ je o sredstvima iz Programa socijalnog zbrinjavanja radnika u 2021. godini za radnike koji su se prijavili na javni poziv Fonda PIO Republike Srpske, otvoren do kraja godine.\nPrijava radnika odnosi se na januar i februar tekuće godine i oni sa uplatom ovih sredstava stiču uslove za starosnu penziju.\nRadnici kojima je izvršena uplata sredstava sa kojom ispunjavaju uslove za penziju mogu odmah da podnesu zahtjev za ostvarivanje prava na starosnu penziju kod Fonda PIO Republike Srpske, u nadležnoj poslovnici.


Rat Rusije i Ukrajine: šta znamo 23 dana invazije – platform.mk\nDesetci spašeni iz pozorišta u Mariupolju dok Bajden planira da upozori kineskog predsednika da ne pruža vojnu podršku Rusiji.\nBy platform\t On Мар 18, 2022 418\nRusija je prinuđena da preusmeri „veliki broj“ trupa da odbrani svoje linije snabdevanja umesto da nastavi svoje napade u Ukrajini, smatraju britanski obaveštajni analitičari. U najnovijem obaveštajnom izveštaju britanskog ministarstva odbrane navodi se da logistički problemi i dalje muče ruske trupe.\nPredsednik Ukrajine Volodimir Zelenski je u svom poslednjem obraćanju rekao: „Okupanti su mislili da idu u Ukrajinu koju su videli i ranije, 2014-2015, koju su korumpirali i ne plaše se, ali mi smo sada drugačiji.\nSirene za vazdušni napad oglasile su se u zapadnom gradu Lavovu, praćene zvukom eksplozija i stubom dima, nekoliko milja od centra grada.\nU Harkovu je jedan spasilac poginuo, a drugi je povređen nakon granatiranja tržnog centra u četvrtak, što je izazvalo požar koji je buktio tokom noći. U napadu su oštećena i dva stambena objekta.\nAmerički predsednik Džo Bajden razgovaraće sa kineskim predsednikom Si Đinpingom u petak kako bi razgovarao o ratu Rusije protiv Ukrajine „i drugim pitanjima od zajedničkog interesa“, saopštila je Bela kuća. Očekuje se da će Bajden reći Siju da će se suočiti sa “troškovom” ako Peking spase drugog autoritarnog saveznika Rusiju od intenzivnih zapadnih sankcija.\nOko 130 ljudi do sada je spaseno iz podruma pozorišta pogođenog ruskim vazdušnim napadom u opkoljenom južnom ukrajinskom gradu Mariupolju, saopštili su zvaničnici. Stotine ljudi krilo se ispod pozorišta, koje je bilo određen kao sklonište za raseljene civile, kada je napadnut u sredu. Serhii Taruta, bivši guverner Donjecke oblasti, rekao je da su spasilačke napore ometali potpuni slom socijalnih službi i strah od budućih ruskih napada na grad.\nOko 30.000 civila je do sada napustilo grad Mariupolj, saopštile su lokalne vlasti. Gradska skupština Mariupolja saopštila je da je “80 odsto stambenih objekata uništeno” i da se oko 350.000 stanovnika krije u skloništima i podrumima u Mariupolju. Pored bombardovanja njegovog pozorišta, gradska skupština je saopštila da je granatiran i bazen u kome se nalaze civili, „uglavnom žene, deca i starci“.\nViše od 20 ljudi je poginulo, a 25 povređeno kada je ruski vazdušni napad uništio školu i društveni centar u Merefi, u blizini grada Harkova na severoistoku Ukrajine, saopštili su lokalni zvaničnici. Napad se dogodio u četvrtak u 3.30 po lokalnom vremenu (1.30 GMT), saopštilo je tužilaštvo u Harkovu. Deset ljudi je u kritičnom stanju, navodi se u saopštenju.


Taktičko-pokazna vežba Žandarmerije i čas samoodbrane u Žablju -\nTaktičko-pokazna vežba Žandarmerije i čas samoodbrane u Žablju\n1. novembra 2019.01504\nOdred Žandarmerije Novi Sad izveo je taktičko-pokaznu vežbu i čas samoodbrane u parku u centru Žablja. Osim prikaza opreme, taktičko-pokazne vežbe i časa samoodbrane, instaliran je i alpinistički park za decu.\nPotpukovnik policije Milan Popović rekao je da je cilj vežbe saradnja sa građanima, naročito sa decom.\nTokom vežbi, prikazali smo im opremu, veštine i sve ono čime policija i žandarmerija raspolažu na održavanju stanja bezbednosti na nivou koji je potreban za odlično funkcionisanje, rekao je Popović.\nOsim što je deci omogućeno da se u bezbednom okruženju oprobaju u veštinama poput ziplajna, penjanja uz uže, prelaženje prepreka putem užeta, vožnje službenim kvadovima, mogli su da vide taktičku vežbu lišavanja slobode lica koja se udaljavaju, odnosno beže putničkim vozilom.\nPredsednik Opštine Žabalj Čedomir Božić zahvalio se odredu Žandarmerije Novi Sad što su omogućili da se u Žablju po prvi put organizuje takav vid vežbe.\nGrađani opštine, a prevashodno oni najmlađi, imali su jedinstvenu priliku da se upoznaju sa radom žandarmerije na njima prilagođen način, učestvujući u mnogobrojnim aktivnostima, kazao je Božić.\nRelated tags : čedomir božićmilan popovićopština žabaljvežba žandarmerije\nKovin domaćin finala Kupa Vojvodine u fudbalu za žene\nNarodni muzej Pančevo: Izložba povodom jubileja Prota Vasa Živković- 200 godina od rođenja\nManifestacija „Uskršnji bazar“ od 26. do 30. aprila u Pančevu\n19. aprila 2021.01732\nAtletika: Zorana Barjaktarović dvostruka vicešampionka Srbije\n26. avgusta 2019.0638\n6. jula 2022., 14:57


Fer plej liga Timočke Krajine nastavlja se ovog vikenda u Zaječaru | Radio Magnum 103 MHz\nHome / Ritam grada / Fer plej liga Timočke Krajine nastavlja se ovog vikenda u Zaječaru\nFer plej liga Timočke Krajine nastavlja se ovog vikenda u Zaječaru\nFer plej liga Timočke Krajine nastavlja se ovog vikenda utakmicama 3. i 4. kola jesenjeg dela prvenstva. Utakmice su na programu u subotu 14. i nedelju 15. oktobra na pomoćnim terenima gradskog stadiona na Kraljevici.\nPrema rečima organizatora, učestvuju fudbaleri iz mlađih kategorija klubova iz Zaječara, Bora, Knjaževca i Negotina.\n„Prvog dana na programu su mečevi dečaka rođenih 2007. i 2009. godine, dok će u nedelju snage odmeriti fudbaleri rođeni 2008. i 2010. godine. Utakmice u subotu kreću od 13 časova, dok će u nedelju program početi u 10 sati“, napominju organizatori.


Skupština grada: Pred odbornicima izmijenjeni plan kapitalnih ulaganja - Leutar.net\nSkupština grada: Pred odbornicima izmijenjeni plan kapitalnih ulaganja\nSkupština grada Trebinja na 4. sjednici, zakazanoj za ponedjeljak, 6. marta, trebalo bi da usvoji novi Plan kapitalnih ulaganja za 2017. godinu, u visini od 3.621.000 KM.\nRanije usvojeni plan, koji je bio prateći dokument budžeta za 2017. godinu, mijenja se zbog smanjenja ili potreba za povećanim finansiranjem već planiranih, te uvođenja novih pozicija, a donošenju plana prethodiće i nova odluka o osvajanju budžeta, koja će omogućiti da kapitalne investicije budu predmet posebne skupštinske odluke.\nSkupština bi trebalo da usvoji i odluke o izradi Strategije razvoja od 2018. do 2028. godine i Urbanističkog plana Trebinja.\nOdbornici će razmatrati i informaciju o stanju prenesenih neizmirenih obaveza Grada Trebinja, kao i inicijativu o reorganizaciji JZU „Dom zdravlja“ Trebinje.\nNa dnevnom redu su i izmjene i dopune odluke o proširenim pravima u socijalnoj zaštiti Grada Trebinja, kao i odluka o visini naknade za korišćenje putnog zemljišta za polaganje infrastrukturnih vodova.\nPred skupštinom će biti i odluka o izmještanju fudbalskog terena na Abazovini na novu lokaciju, a odlukom o načinu finansiranja izgradnje Vatrogasnog doma planirano je da se u ovoj godini za objekat iz budžeta izdvoji 260.000 KM, a u naredne dvije godine po 370.000 KM.\nOdbornici bi trebalo da usvoje i Plan korišćenja javnih površina, kojim će biti definisani uslovi i način dodjele javnih prostora u urbanom dijelu grada za privremene objekate, reklame, uređaje i opremu za obavljanje određenih djelatnosti.\nOd skupštine će biti zatražena i saglasnost na Listu spomenika i spomen obilježja od velikog značaja za Grad Trebinje, koju je prethodno utvrdilo Odjeljenje za boračko-invalidsku zaštitu Gradske uprave, u saradnji sa trebinjskim organizacijama koje njeguju tradicije oslobodilačkih ratova.\nPo novoj odluci, koja će biti predložena na sjednici, manifestacije posvećene pjesniku Jovanu Dučiću održavaće se ponovo u dva godišnja termina: „Dučićev dan“ 7. aprila i „Dučićeve večeri poezije“ u prvoj polovini oktobra, a planirano je da se izabere i novi savjet manifestacije.\nSkupština bi trebalo da imenuje i članove komisije za davanje prijedloga naziva naselja, ulica, trgova, mostova, institucija, ustanova i društava na području Trebinja, čiji je zadatak da izvrše analizu postojećih naziva, predlože eventualne promjene, kao i nazive za ulice koje ih nemaju.\nOdbornici će razmatrati i izvještaj o realizaciji Programa razvoja sporta za 2016. godinu, te informaciju o stanju bezbjednosti na području Trebinja u drugoj polovini prošle godine.


Logo Parlera (jul 2020.)\nDruštvena mreža "Parler", koja je popularna među konzervativnim krugovima u Americi, isključena je u ponedeljak, 11. januara, pošto je "Amazon" prestao da joj pruža uslugu veb hostinga, prenela je agencija AFP.\nAmazon je prethodno upozorio kompaniju da će izgubiti pristup svojim serverima zbog propusta u politici prema nasilnim sadržajima.\nPopularnost ove stranice porasla je poslednjih nedelja nakon što je kompanija Tviter u subotu, 9. januara trajno suspendovala nalog odlazećeg predsednika SAD Donalda Trampa (Trump) zbog rizika od daljeg podsticanja na nasilje.\nTviter je tu odluku doneo nakon nasilnog upada Trampovih pristalica u Kapitol 6. januara.\nTada su Trampove pristalice probile obezbeđenje i nasilno ušle u Kapitol Sjedinjenih Američkih Država dok je trajala debata u Kongresu o potvrđivanju novoizabranog predsednika Džoa Bajdena (Joe Biden).\nPoruke na ovoj platformi koje su iskazivale podršku nasilnom upadu u Kapitol u Vašingtonu, zajedno sa pozivima na nove demonstracije, navele su Google da je ukloni iz svoje prodavnice aplikacija u petak, a zatim Apple u subotu, prenosi AFP.\nIz Amazona je tada vlasnicima Parlera poručeno da će im obustaviti uslugu u nedelju 10. januara u ponoć.\nTo što je Parler nedostupan sugeriše da njegovoi vlasnici nisu uspeli da pronađu novog partnera za hosting, primećuje AFP.\nIzvršni direktor Parlera John Matze izjavio je, kako je preneo Rojters, "bićemo ugašeni duže nego što je očekivano“.\nOn je takođe u seriji objava u subotu, 9, decembra, optužio\ntehnološke gigante za "rat protiv slobode govora".\n"Neće pobediti. Mi smo poslednja nada sveta za slobodu govora", naveo je Matze, podseća AFP.\nOva agencija navodi da Parler nije odgovorio na njihov zahtev za komentar.\nDruštvena mreža Parler pokrenuta 2018. godine, funkcioniše slično Tviteru, sa profilima koje ljudi mogu da prate i „parliraju“ umesto da tvituju.\nParler je postao popularan za one kojima je zabranjeno korišćenje Tvitera.\nOva platforma je na početku privukla mnogo ultrakonzervativnih ili čak ekstremno desnih korisnika, ali sada privlači mnogo više tradicionalnih republikanskih korisnika, navodi AFP.


Mesić: Tuđmanovi nasljednici misle da je došlo vrijeme za podjelu BiH – Jedinstvena Bosna i Hercegovina\nObjavljeno\t 18. Novembra 2021. od strane\thaler / Nema komentara na Mesić: Tuđmanovi nasljednici misle da je došlo vrijeme za podjelu BiH\nStjepan Mesić istakao i pitanje nepriznavanja Kosova u čemu je srpska politika “vrlo agresivna” (EPA)\n“Evropska unija danas nema lidera koji ima viziju. Imate činovnike koji održavaju stvari, ali ne nude izlaz. Nemamo lidere koji će povući zemlje koje nisu u Evropskoj uniji da što brže uđu u EU. Na jednoj strani izgubio se entuzijazam onih koji žele u Evropsku uniju, a na drugoj stranu imate zamor od pridruživanja. Očito da ti lideri ne znaju da je sudbina Evrope u njenom ujedinjavanju. Sve ovo zadržavanje proširenja Evropske unije šteti samoj EU i svjetskoj politici”, zaključio je Mesić.IZVOR: AGENCIJE\nPredsjedavajući Predsjedništva Bosne i Hercegovine je u Generalnoj skupštini Ujedinjenih naroda rekao da u BiH ne postoji sistem vrijednosti temeljen na jednakosti svih pojedinaca.Dužina videa 11 minutes 15 seconds11:15Published On 22 Sep 2021VIŠE IZ RUBRIKE BALKAN


Zadruga 2: Zola hteo sve da išutira! (VIDEO) - Reality & TV Show - Zadruga - Vesti - Svet Plus\nZadruga 2: Zola hteo sve da išutira! (VIDEO)\nLazar Čolić Zola priznao Ognjenu da mu rođendan neće ostati u lepom sećanju zbog ponašanja njegove verenice Miljane Kulić! Hteo je sve da išutira! A kod Miljene mu se dopada to što je dominantna i što je svi poštuju.\n10:04 18. FEB 2019.\nLazar Čolić Zola ove nedelje slavio je rođendan, a tom prilikom kako je ranije rekao cimerima, slavlje mu je upropastila devojka Miljana Kulić. Miljana je tada bacala hranu i sve vreme vikala na Zolu.\n"Neće mi rođendan ostati u lepom sećanju. Razmišljao sam da sve napustim i da sve išutiram, a onda sam razmišljao o drugarima i majci. Trudim se maksimalno da u svemu što Miljana radi nađem opravdanje i mislim da sam ga našao i uskladio taj naš odnos."\nZola je istakao i kako uvek nalazi opravdanja za postupke Miljane Kulić. Lazar je dodao i kako je posle rođendana mislio da okonča vezu sa Kulićevom, ali da se predomislio kada je video da se Miljana kaje:\n"Meni se svideo taj neki Miljanin stav i svidela mi se fizički, naravno. Najviše me privuklo što zna da dominira u društvu. Svako prema njoj ima neko poštovanje, šta god da radi."\nZola je rekao i kako mu se nijedna devojka u kući ne sviđa, već da samo gleda u Miljanu, zbog čega ne zna sa kojom bi cimerkom bio u vezi da trenutno nije u romansi sa Kulićevom. U nastavku Lazar je pričao i o odnosu sa Marijom Kulić, Miljaninom majkom:\n"Jedino me kopka taj odnos sa Marijom. Nekada pretera, a u nekim situacijama je razumem kao majku. Kada bi moja mama ušla, verovatno bi bio haos. Moja mama mislim da bi bila za našu vezu. Ja se nadam da će Marija da me zavoli."\nZadruga 2ZolaMiljana Kulicrodjendanrijalitirealitytop reality


PRAVO – Novi svet\n5. septembra 2021. 5. septembra 2021. Novi SvetLeave a Comment on Advokat Mirko Mrkić za Novi svet otkriva kako se izboriti za svoje mesto u moru adovakata\nKako komentarišete glasine o bludu i nemoralu na Pravnom fakultetu, o tome kako određeni profesori za ocene očekuju od studenata neke neprimerene radnje? Da li je toga bilo za vreme Vašeg studiranja? – Verujem da su slične glasine postojale na svakom fakultetu od kad je sveta i veka i da nije u pitanju ništa novo. […]\n12. januara 2021. Novi SvetLeave a Comment on Šta se sve zakonom kažnjava u svetu?\nŠto se tiče bizarnih zakona ponajviše ih možemo naći u Americi između ostalog možemo saznati da je protivzakonito da vašoj lepšoj polovini poklonite ili kao lepša polovina prmite na poklon čokoladnu bombonjeru koja je teža od 22,5kg. Pored čudnog zakonskog regulisanja čokolade imamo i mleko koje se mora piti, znači nezakonito je ako ne pijete […]\n4. januara 2021. Novi SvetLeave a Comment on Polaganje ispita na klupici\nProfesor Zoran Tomić je rođen 1956. godine u Šapcu i diplomirao je na Pravnom fakultetu Univerzitetu u Beogradu 1974. godine sa prosečnom ocenom deset, a iste godine je izabran za asistenta-pripravnika na predmetu upravno pravo. On je čovek jakog temperamenta, brzog razmišljanja i povezivanja, pa isto to očekuje i od svojih studenata, ne moraju se […]


Visit of the Ambassador of Belarus to B&H - TRB\nPosjeta ambasadora Bjelorusije u BiH\nмарт 11, 2021 by Nikola Marilovic\nDana 09.03.2021 godine kompanija Tehnički remont Bratunac / TRB / imala je čast da ugosti ambasadora Bjelorusije za BiH njegovu ekselenciju gospodina Alexandera Ponomareva.\nU pratnji ambasadora našu kompaniju su takođe posjetili počasni konzul Bjelorusije u BiH gospodin Nedeljko Elek I sekretar počasnog konzulata gospođica Stefani Vukašinović.\nNakon sastanka sa predstavnicima kompanije TRB, na kojem su ambasadoru predstavljeni naši proizvodi, ova posjeta nastavljena je obilaskom prozivodnih pogona kompanije u Bratuncu sa naglaskom na predstavljanje i demonstaciji rada oklopnog vozila Despot kao I testiranju pištolja Vampir u našoj streljani.\nRukovodstvo Tehničkog remonta Bratunac, na čelu sa zamjenikom generalnog direktora, generalom Ljubomirom Borovčaninom, izrazilo je želju za proširenjem međusobne ekonomske, obrazovne i kulturne saradnje.\nAmbasador Bjelorusije za BiH njegova ekselencija gospodin Alexander Ponomarev je izrazio zadovoljstvo zbog postignutih uspjeha kompanije TRB na domaćem I inostranom tržištu, kao I kvalitetom proizvoda koje je naša kompanija nudi.


Abazović sa Ozan: Promovišemo regionalnu saradnju, mir, stabilnost, ekonomski i infrastrukturni razvoj :: Politika\nAbazović sa Ozan: Promovišemo regionalnu saradnju, mir, stabilnost, ekonomski i infrastrukturni razvoj\nCrna Gora i Turska su saveznici i prijatelji koji teže unaprijediti svoje odnose, konstatovano je današnjem sastanku premijera Dritana Abazovića i ambasadorke Turske u Crnoj Gori, Songul Ozan.\nNa samom početku, kako navode iz Kabineta premijera, Ozan je uručila Abazoviću čestitku predsjednika Turske Redžepa Tajipa Erdogana povodom stupanja na dužnost i istakla da je “Crna Gora saveznik i prijatelj njene države sa kojim dijeli zajedničku istoriju i kulturu, i spremnost da zajedno rade na unapređenju odnosa”.\n“Vlada Turske spremna je da sa Vladom Crne Gore unaprijedi odnose u narednom periodu, kako u dijelu ekonomije i investicija, tako i u jačanju saradnje u oblasti kulture i obrazovanja”, istakla je Ozan.\nZahvalivši se na upućenoj čestitki Erdogana, premijer Abazović naglasio je da je “Turska naš jako bitan partner i prijateljska zemlja sa kojom težimo ostvariti saradnju na još većem nivou”.\nPremijer je dodao da je dobar pokazatelj saradnje turska fondacija TIKA, koja godinama realizuje jake projekte na manje razvijenim područjima Crne Gore.\n‚‚Vlada Crne Gore promoviše regionalnu saradnju, mir, stabilnost, ekonomski i infrastrukturni razvoj, za što smatramo da će dovesti do rasta povjerenja građana u institucije sistema”, zaključio je Abazović.


SEO Архиве - Каобојаги\n01/03/2020Napisao Pera Pripovedač\n16/12/2019Napisao Pera Pripovedač\nSEO Primer teksta dobro optimizovanog za pretraživače\n15/05/2019Napisao Pera Pripovedač\nSEO Primer teksta, kao što mu ime kaže, pokazuje kako treba izgledati dobar, za pretraživače optimizovan tekst. Postoje pravila i preporuke koja su poznata i javna. Postoji i deo „algoritma ocenjivanja“ koji pretraživači čuvaju kao poslovnu tajnu.\nSEO ili OZP: Optimizacija… šta mu je sad to?\nAko je u pitanju izrada prvog veb sajta za novog klijenta, to je obično pojam koji „dokusuri“ sposobnosti normalnog čoveka da sluša i prati „ove programere“ koje ništa ne razume. Tada obično, po prvi put, poželi da pobegne


Brnabić o vređanju novinara N1 i Nove S: Poslanici SNS pogrešili, nekorektno - Jutarnje.rs\n“Mladi su, naučiće, razgovaraćemo sa njima. Mi kao stranka ulažemo jako mnogo u mlade u stranci, oni su budućnost. Zaista sam ponosna što sam član te stranke zato što je predsednik odmah reagovao”, izjavila je Brnabić odgovarajući na pitanje novinarke N1 prilikom otvaranja kovid bolnice u Batajnici.\nPredsednica Vlade Srbije kaže da veruje da će “ti mladi ljudi naučiti i da su već danas shvatili kakvu je poruku predsednik stranke uputio”.\n“Mislim da je to nekorektno, to nije trebalo da se desi. Verujem da to oni više neće raditi i zbog toga sam izuzetno zadovoljna i na to ponosna”, izjavila je Brnabić.\nOna je istakla da treba da postoje isti standardi za sve ljude, novinare i medije u Srbiji i upitala “zašto nije tema kada se preti nekim drugim novinarima i medijima”.\n“Mislim da postoje ljudi i mediji koji u Srbiji dele ljude na ljude prvog i drugog reda, na medije prvog i drugog reda. Meni je to nedopustivo, predsedniku Vučiću je to nedopustivo”, rekla je Brnabić, navodeći da je lider Stranke slobode i pravde Dragan Đilas “pretio nekim novinarima i nekim medijima”.\nPodsetimo, iz skupštinskih klupa se prethodnih dana moglo čuti da su TV N1 i TV Nova S “antidržavna konstrukcija”, “antisrpski mediji”, “strani plaćenik, domaći izdajnik”, da “postju polako neregistrovane političke partije” i da je njihovo ponašanje “apsolutno antidržavno”.\nPrethodni tekstSkupljen novac za Aniku: Poruka njenih roditelja greje dušu\nSledeći tekstIzglasana vlada Crne Gore, Krivokapić premijer


Otvorene železničke stanice u Minhenu\nŽelezničke stanice u Minhenu ponovo su danas otvorene, a vozovi redovno saobraćaju, pošto je bezbednosni zvaničnik nemačke države Bavarska rekao da upozorenje na napad Islamske države nije više akutno.\n“Nemamo više konkretne nagoveštaje terorističke pretnje danas niti sutra na odredjenoj lokaciji”, izjavio je novinarima bavarski ministar unutrašnjih poslova Hoakim Herman, upozorivši, medjutim, da sveukupna pretnja od terorizma u Evropi ostaje na visokom nivou.\nPolicija je u Minhenu, uoči Nove godine, evakuisala glavnu železničku stanicu i stanicu Pasing, a ljudima je savetovano da izbegavaju gužve.\nHerman je rekao da je prijateljska strana obaveštajna služba upozorila Nemačku na neposrednu pretnju od napada u ponoć. Pet do sedam pripadnika Islamske države iz Sirije i Iraka navodno je planiralo da se raznese na više mesta u Minhenu, uključujući dve stanice.\nDo sada niko nije uhapšen, a još se ispituju podaci koje je policija dobila o mogućim napadačima, rekao je Herman.\nHerman je pozvao gradjane Minhena da budu oprezni, ali istovremeno da ne dozvole da terorističke pretnje remete njihov svakodnevni život.\nU Minhenu je sinoć angažovano više od 500 policajaca i pripadnika specijalnih jedinica iz cele Bavarije kako bi evakuisali i obezbedili železničke stanice. Danas je na ulicama glavnog grada Bavarske i dalje bilo 100 policajaca.\nNemački ministar unutrašnjih poslova Tomas de Mezijer izjavio je da situacija u Evropi i Nemačkoj nastavlja da bude ozbiljna i u novoj godini i da će nemačke bezbednosne službe pratiti situaciju i delovati u skladu s tim.Ostale fotografije uz tekst\nFransoa Morijak, francuski književnik\t(1885-1970)


NSinfo: "Muzeji za 10" u više od 45 gradova - najveća muzejska nacionalna manifestacija\n"Muzeji za 10" u više od 45 gradova - najveća muzejska nacionalna manifestacija\nPokrajinski sekretar za kulturu, javno informisanje i odnose\ns verskim zajednicama Dragana Milošević u Muzeju Vojvodine je učestvovala na konferenciji za novinare povodom predstojeće manifestacije „Muzeji za 10“. Reč je o najvećoj nacionalnoj muzejskoj manifestaciji na teritoriji Srbije, pa samim tim i Vojvodine, kojoj se priključilo preko 80 muzeja i srodnih institucija. Besplatni programi će se odvijati u više od 45 gradova, od 14. do 20. maja, a obuhvataju čitav niz izložbi i pratećih aktivnosti u vidu prezentacija, radionica, javnih razgovora, promocija, projekcija i drugih sadržaja.\nO značaju ove jedinstvene muzejske manifestacije, koja se održava četvrtu godinu za redom govorili su i direktor Muzeja Vojvodine dr Drago Njegovan, upravnica Galerije Matice srpske dr Tijana Palkovljević Bugarski i Slavko Spasić ispred oranizacionog odbora, koji je ujedno i predsednik nacionalnog komiteta Međunarodnog saveta muzeja IKOM Srbije.\nOvo je posebna prilika, istakla je sekretar Milošević, da u nedelji najveće muzejske nacionalne manifestacije se publici još više približi bogato stvaralaštvo svake muzejske institucije u našoj zemlji.\n„Praznik muzeja, koji traje čitave sledeće nedelje pruža mogućnost da se sve ono što su vredni muzejski radnici stvarali tokom godine sada prepusti posetiocima i ljubiteljima umetnosti i zato je podrška kako Pokrajinske vlade, tako i resornog sekretarijata neizostavna“, rekla je sekretar Dragana Milošević.\nPo rečima Slavka Spasića manifestacija „Muzeji za 10“ po svom obimu, sadržaju, programima i organizaciji jedinstvena je i na evropskom prostoru. Ove godine, kao i prethodnih, dodao je on, u okviru ove nedelje muzeja obuhvatili smo i još dva važna međunarodna datuma. Jedan je 18. maj- međunarodni Dan muzeja i 19. maj- evropska Noć muzeja, kada će vrata svih muzeja biti otvorena i celu noć.\nDr Tijana Palkovljević Bugarski je napomenula da svake godine IKOM, institucijama kulture zadaje neke nove teme i zadatke, tako je i ove godine centralna tema hiperpovezani muzeji i priča o novim pristupima muzeja novoj publici. Hiperpovezanost je izraz osmišljen 2001. godine kako bi ilustrovao današnja mnogobrojna sredstava komunikacije današnjem hiperpovezanom svetu,a muzeji se pridružuju ovom trendu.\nDr Drago Njegovan je podsetio da se u Novom Sadu u manifestaciju „Muzeji za 10“ uključilo 11 institucija i organizacija.\n... ap vojvodina, kultura, manifestacija, muzej, Novi Sad


Srbi sa KiM danas odlučuju o deblokadi Jarinja : Nadlanu.com\nObjavljeno 7. dec 2012. / 10:03:05\nOni se nisu obraćali putem razglasa građanima već je rečeno da će odluka o tome da li se protest prekida biti doneta na sednici četiri opštine sa severa pokrajine.\nPredsednik opštine Kosovska Mitrovica Krstimir Pantić je, nakon sastanka sa državnim vrhom u Beogradu, ponovio da su Srbi dobili garancije koje su tražili i da su stvoreni uslovi za prekid protesta.\nPantić je naglasio da će poslednju reč o tome dati odbornici koji su i doneli odluku o protestima na kojima su iskazali opredeljenost da ne žele granicu između Kosova i centralne Srbije.\nSaobraćaj na relaciji Raška - Leposavić nije obustavljan kao ni prethodnih dana ,a kontrolu vozila i putnika na prelazu Jarinje obavljaju službenici Euleksa dok se u neposrednoj blizini mogu videti vojnici nemačkog i američkog Kfora.\nNa mestu gde se nalaze okupljeni kosovski Srbi, pored puta Raška-Leposavić, i tokom noći i jutra primetno je prisustvo pripadnika MUP-a Srbije.


Lindner: Nemačka da pomogne UKR bez ugrožavanja bezbednosti\nTanjug 23. aprila 2022. 16:21\nBERLIN – Nemačka mora da učini sve što je u njenoj moći da pomogne Ukrajini da pobedi u ratu protiv Rusije, ali bez ugrožavanja sopstvene bezbednosti i odbrambenih sposobnosti NATO, izjavio je danas nemački ministar finansija Kristijan Lindner.\n„Moramo učiniti sve što je u našoj moći da pomognemo Ukrajini da pobedi, ali granica etičke odgovornosti je ugrožavanje sopstvene bezbednosti i ugrožavanje odbrambene sposobnosti teritorije NATO“, rekao je Lindner u govoru na partijskoj konferenciji u Berlinu, preneo je Rojters.\nAli ono što je moguće mora da se preduzme pragmatično i brzo, zajedno sa našim evropskim partnerima, kazao je on.\nLindner je istakao da se zalaže da se Ukrajina podrži slanjem teškog naoružanja, ali da Nemačka ne sme da postane strana u ratu.\n„Ukrajini je potrebna vojna podrška, a da bi pobedila potrebno joj je i teško naoružanje“, dodao je on.\nOn je odbacio kritike upućene nemačkom kancelaru Olafu Šolcu zbog, kako navodi britanska agencija, očiglednog oklevanja vlade da isporuči Ukrajini teško oružje poput tenkova i haubica.\n„Olaf Šolc je odgovoran lider koji pažljivo procenjuje stvari i donosi odluke na osnovu toga“, rekao je Lindner.\nŠolc je juče izjavio da NATO mora da izbegne direktnu vojnu konfrontaciju sa Rusijom koja bi mogla da dovede do trećeg svetskog rata.


Hocu.ba RS objavila konkurs za sufinansiranje projekata u kulturi – Hocu.ba\nRS objavila konkurs za sufinansiranje projekata u kulturi\nRok prijave 07.08.2021\nMinistarstvo prosvjete i kulture Republike Srpske objavilo je Javni konkurs za sufinansiranje javnih potreba u kulturi Republike Srpske za 2021. i Javni konkurs za sufinansiranje projekata kulturnog stvaralaštva nacionalnih manjina u 2021. godini.\nU skladu sa Pravilnikom o sufinansiranju javnih potreba u kulturi Republike Srpske, raspisano je deset pojedinačnih konkursa iz oblasti kulture i umjetnosti koji se odnose na filmske festivale, na pozorišnu umjetnost, književne manifestacije, izdavačku djealtnost, muzičku i muzičko-scensku umjetnost, vizuelnu i multimedijalnu umjetnost, kulturno nasljeđe i kulturno-umjetnički amaterizam, te na kulturno stvaralaštvo nacionalnih manjina Republike Srpske.\nPravo podnošenja prijava na javni konkurs imaju pravna lica registrovana za obavljanje kulturno-umjetničke djelatnosti na teritoriji Republike Srpske, kao i javne ustanove kulture čiji je osnivač jedinica lokalne samouprave i to isključivo sa projektima za koje je planirano više izvora finansiranja, vodeći pri tom računa da predviđeno sufinansiranje od strane Ministarstva prosvjete i kulture ne prelazi 80% od ukupnog budžeta projekta.\nSvi konkursi, uz obavezne prateće obrasce za prijavu, dostupni su na portalu Vlade Republike Srpske (www.vladars.net) – na stranici Ministarstva prosvjete i kulture Republike Srpske – Javni konkursi za sufinansiranje programa i projekata u oblasti kulture 2021).\nJavni konkursi su objavljeni danas, 7. jula 2021. godine, u dnevnom listu Nezavisne novine i ostaju otvoreni 30 dana.\nAutor Selma Omerović konkurs kultura\nOtvoren poziv za volontere iz BiH – Grčka »


O nama – Moja prodavnica Putnik plus\nPutnik+ je firma sa dugogodišnjom tradicijom, prvobitno osnovana 11.04.1991. godine u Požegi kao porodična firma sa jednim maloprodajnim mestom. Tada je u sklopu radnje postojalo odeljenje za pravljenje hrane, a mnogi još uvek rado pamte naš najpoznatiji proizvod – čuvenu Komplet lepinju.\nNakon očevog odlaska u penziju, od 2010. godine firmu preuzima naš sadašnji vlasnik Bore Borčić. Nedugo zatim, 2012. godine otvara se još jedan maloprodajni objekat Putnik 2, a nakon toga i Putnik 3 u decembru 2017. godine.\nU svojim prostorijama u ulici Vuka Karadžića 3 smo od jula 2019. godine, čija ukupna površina je 150 m2 prodajnog prostora. Ove godine završavamo i gradnju centralnog magacina površine 300 m2.\nU poslednjih 30 godina koliko smo sa Vama, ono što nam je najvažnije jeste odnos koji razvijamo sa našim mušterijama kroz ozbiljan rad, ljubaznu uslugu, organizaciju i ponudu proizvoda prilagođenu upravo Vašem stilu života. Hvala Vam što kupujete kod nas i radujemo se Vašoj sledećoj poseti!\nNaše mušterije i zaposleni\nUvek nam je drago da vidimo nasmejane i zadovoljne mušterije, a dobro raspoloženje naših kolega je tu da ulepša svaku Vašu kupovinu.


Posljednje, Vijesti / Akcize, Gorivo, Poskupljenja, Protesti, SDA, Zakon o akcizama\nPovećanje akciza za 15 feninga i rast cijena nafte na svjetskom tržištu ne mogu biti opravdanje da se cijena goriva na benzinskim pumpama u BiH za kratko vrijeme poveća za skoro pola marke, stoga negodovanje građana smatramo opravdanim, navodi se danas u saopćenju za javnost koje su uputili iz Stranke demokratske akcije (SDA).\nNakon ovoga, postavlja se pitanje da li je stav SDA licemjeran, jer su zvaničnici te stranke bili glavni akteri kada je usvojen sporni Zakon o akcizama.\n“Prateći stanje na tržištu, može se opravdano sumnjati i na zakonom zabranjeno kartelsko poslovanje distributera naftom, odnosno dogovaranje cijena i to zavisno od lokacije benzinske pumpe. Indikativno je i da se svaki rast cijena nafte na svjetskom tržištu koristi za nesrazmjerno povećavanje cijena na benzinskim pumpama, dok se u situacijama kada cijena na svjetkom tržištu pada, sistematično odgađa pojeftinjenje”, saopćili su iz SDA.\nTakođer, kako su istakli, “SDA ponovo traži od Vijeća ministara BiH i entitetskih vlada da nadležni inspekcijski organi izvrše provjeru formiranja cijene nafte i naftnih derivata prije i nakon izmjena Zakona o akcizama u BiH i rasta cijena na svjetskom tržištu, jer postoje ozbiljne sumnje o zloupotrebama kako bi se cijene povećale u većem iznosu od nužnog”.\nUz navedeno, od resornog federalnog ministra Zlatana Vujanovića traže da što prije poduzme mjere koje mu stoje na raspolaganju, jer “smatramo da su nastupili zakonski razlozi za propisivanje mjera neposredne kontrole cijena i ograničenja visine maloprodajne marže distributera naftnih derivata”.


Borba protiv piraterija: Za 'Južni vetar' karta u svim bioskopima sutra 150 dinara\nBorba protiv piraterija: Za "Južni vetar" karta u svim bioskopima sutra 150 dinara\nZa mesec dana film "Južni vetar" Miloša Avramovića videlo je više od 600.000 ljudi u Srbiji i zemljama regiona, Evrope, kao i u Americi i Kanadi, ali je film protekle nedelje nelegalno distribuiran, što su danas osudile producentske kuće "Režim", "Art Vista" i "Archangel Studios".\n"Južni vetar je nakon mnogo godina vratio publiku u bioskope i upravo je ovo činjenica na koju smo najviše ponosni. Negovanje kulture gledanja filmova u bioskopskim dvoranama, u kojima se jedino >> Pročitaj celu vest na sajtu Radio Televizija Vojvodine << može doživeti sva lepota i talenat svih onih koji film stvaraju, jedna je od primarnih vrednosti za koje se zalaže cela ekipa koja stoji iza Južnog vetra", navodi se u saopštenju.\nZbog toga su producentske kuće, koje stoje iza ovog ostvarenja, najoštrije osudile sve one koji su na bilo koji način učestvovali u ilegalnoj distribuciji "Južnog vetra", kao i svakog drugog filma.\n"Piraterija, pored toga što je protivzakonito delo, najveći je neprijatelj domaće filmske industrije, svih onih koji filmove stvaraju, ali i onih koji u filmovima uživaju", podsećaju producenti u saopštenju.\nSa željom da učine odlazak u bioskop dostupnijim i da bi "pobedili sve one koji ne cene domaći film", producenti su pozvali na projekciju filma u toku sutrašnjeg dana, a koja će u svim bioskopima koštati 150 dinara.\nSa velikim zadovoljstvom i ponosom možemo da se pohvalimo da je za mesec dana film "Južni vetar" videlo više od 600.000 ljudi, kako u Srbiji i regionu, tako i u Evropi, ali i u Americi i Kanadi. Istovremeno, autorska i glumačka ekipa osvojila je brojne festivalske nagrade, a ekipu filma publika je...\n21:13: Borska autoprevoznička firma zapošljava, traže se vozači C i ...\n21:13: Udarni termin - rezervisan za TV Prva: I ove nedelje na vrhu\n21:13: DETE (2) TEŠKO POVREĐENO U SUBOTICI Majka otišla do toaleta, a...\n21:13: Izbeljivanje zuba na prirodan način! Šta sve utiče na lošu bo...\n21:12: Najviše novoobolelih u Španiji od početka pandemije\n21:11: SAD uputile zahtev Rusiji\n21:11: Konte podnosi ostavku VEČERAS ili UJUTRU, a ovo je razlog\n21:10: VENČANJE U KOVID BOLNICI: Rekli "da", pa mladoženju nekoliko se...\n21:10: EU BESNA NA PROIZVOĐAČE VAKCINA: Nisu zadovoljni današnjim sas...\n21:10: Milo i Aco Đukanović plaćaju glas 300 evra za izbore u Nikši...


U Zenici održano strateško planiranje SDP BiH – Visokoin.com\nNaslovna » U Zenici održano strateško planiranje SDP BiH\nU Zenici održano strateško planiranje SDP BiH\nStrateško planiranje Socijaldemokratske partije BiH (SDPBiH), na kojem se okupilo više od 200 ljudi iz cijele Bosne i Hercegovine, u protekla tri dana održano je u Zenici. Osnovna tema bila je kako doći do strateškog dokumenta “Put ka Manifestu BiH 2020.“\nNa tom putu SDPBiH će u narednom periodu razgovarati s desetinama hiljada građana i podnijeti račun o tome šta je sve urađeno, šta nije i zbog čega, te šta će biti urađeno u periodu koji slijedi.\n– Prvi put u Bosni i Hercegovini je počeo proces u kojem programsku viziju jedne stranke prave građani, bez obzira da li su ili nisu članovi SDP-a. To je naš put ka Manifestu 2020. – saopćeno je iz Centra za informisanje SDPBiH\nPredsjednik SDPBiH Zlatko Lagumdžija kazao je da će “2014. biti godina puta ka manifestu i novoj i boljoj Bosni i Hercegovini.“\n– Na samom početku procesa izrade Manifesta BiH 2020. jasno želim poručiti da su nam konkretni projekti na unapređenju stanja u BiH na prvom mjestu. Pozivam sve političke stranke da se ostave populizma i ubiranja jeftinih političkih poena i da zajedno radimo na tome da BiH svakog dana bude sve bolja – istakao je Lagumdžija.


Todorić: "Biće opet kao u Železniku" - Sportske.net\nTodorić: "Biće opet kao u Železniku"\nSportski direktor Partizana Dragan Todorić ne misli da će biti bilo kakvih sukoba među navijačima na predstojećem "večitom derbiju" ali je svestan da će uslovi za igru biti na ivici regularnosti poput onih u Železniku na kraju prethodne sezone.\nMnogo se priče povelo oko toga hoće li se u hali "Pionir" ponoviti ono što se u nedelju desilo na finalu Kupa Radivoja Koraća u Kragujevcu.\nCrvena zvezda Telekom i Partizan odmeriće snage u okviru 21. kola ABA lige ali Dragan Todorić ne očekuje sukobe navijača jer Partizanovih neće ni biti u hali.\n"Imamo dogovor sa Crvenom zvezdom Telekom da razmenimo 30 karata. I to poštujemo na svakom derbiju, sa tim da su oni na prošlom meču imali podršku sigurno 600 ili 700 navijača, koji su bez ulaznica ušli u 'Pionir'. Način na koji su ušli nam je poznat ali ne bih sada o tome da pričam" kazao je Todorić za "Sport".\nTodorić je dodao da očekuje pun "Pionir" Zvezdinih navijača i scenario koji je već viđen na četvrtoj utakmici plej-ofa Superlige prošle sezone u Železniku.\n"Očekujem potpuno etnički čist 'Pionir' sa navijačima Crvene zvezde Telekom i nešto slično onome u Železniku prošle godine, na četvrtom meču finala plej-ofa kada su uslovi na parketu bili mnogo neregularniji nego što je to bio slučaj u nedelju u Kragujevcu. Nisu prekinuli utakmicu u Železniku ali zato jesu u Kragujevcu" završio je Todorić.\nDuel Crvene zvezde Telekom i Partizana na programu je u nedelju sa početkom od 21 čas.


Ulice BiH pune jeftinog ilegalnog oružja - IlijasNet\nIlijasNet/BiH/Ulice BiH pune jeftinog ilegalnog oružja *Arhiva\nUlice BiH pune jeftinog ilegalnog oružja *Arhiva\nKako je otkrio jedan iskusni operativac MUP-a Kantona Sarajevo, ručna bomba se na ulici može kupiti za 20 KM!? Automatska puška kalašnjikov mađarske proizvodnje može se nabaviti za samo 150 KM, a onaj ruske proizvodnje za 300. Karabin s optikom košta od 500 do 1.000 KM.\nVelike količine tog oružja idu iz BiH, a njihove cijene su zaista mizerne. Isplativije ga je plasirati u zemljama zapadne Evrope nego ovdje. Nabavlja se iz zemalja u regionu, između ostalih Srbije, a najviše ga ima u Republici Srpskoj i uglavnom ga kupuju ljudi iz kriminalnog miljea. Ali, isto tako zabrinjavajuća je situacija i u Federaciji BiH, konkretno na području Kantona Sarajevo, gdje ne prođe sedmica, a da se ne desi neka pucnjava – pojašnjava Letić.


Kako je portalu Emg (www.emg.rs) rekao član Odbora Agencije za borbu protiv korupcije Slobodan Beljanski, bivši ministar nije tražio saglasnost od Agencije za stupanje na novu dužnost, čime je prekršen član 38. Zakona o Agenciji za borbu protiv korupcije.\nTim članom, kako je precizirao, Agencija onemogućava funkcioneru kom je prestala funkcija da dve godine zasnuje radni odnos ili uspostavi poslovnu saradnju s firmom ili drugim organizacijama u delatnosti koja je u vezi s funkcijom koju je obavljao, osim ako za to dobije saglasnost od Agencije za borbu protiv korupcije.\n"Svi ministri kojima je posle rekonstrukcije Vlade prestao radni odnos, po toj odredbi, bez saglasnosti Agencije ne mogu da zasnuju radni odnos, niti da poslovno sarađuju s pravnim licima, preduzetnicima i nekim drugim međunarodnim organizacijama koje obavljaju delatnost u vezi sa funkcijom koja im je prestala", rekao je Beljanski.\nSlobodan Milosavljević, koji je posle rekonstrukcije Vlade ostao bez mesta ministra za trgovinu i usluge, na poslednjoj sednici Skupštine PKS, krajem aprila, imenovan je za savetnika predsednika i članova PKS.\nMilosavljević: Nisam u sukobu interesa\nBivši ministar trgovine odbacio je danas optužbe da je u sukobu interesa zbog\ntoga što je prihvatio mesto savetnika u PKS. Milosavljević je ukazao da je pre izbora na mesto ministra, 14. maja 2007. godine, bio predsednik PKS i da je nakon izbora na javnu funkciju dobio rešenje o mirovanju radnog odnosa u PKS.\n"Bio sam predsednik PKS i izborom na javnu funkciju sam dobio rešenje o mirovanju radnog odnosa sa pravom i obavezom da se po prestanku funkcije javim na rad u PKS. Ja sam se praktično vratio u instituciju u kojoj sam radio", rekao je Milosavljević.\nOn je najavu Agencije za borbu protiv korupcije ocenio kao prljavu kampanju koju "neko vodi protiv njega".\n"Sve ove insinuacije mi liče da neko, iz ne znam kojih razloga, vodi prljavu kampanju protiv mene. Apsolutno sam sve uradio po zakonu i nikakvog sukoba interesa nema", rekao je Milosavljević.


Besplatne školarine za decu pripadnika Ministarstva odbrane i Vojske Srbije. Emilija Popović, direktorka Visoke strukovne škole potpisala ugovor ! - Pirot Plus Online\n19. jun 2018. 12:30 Društvo Pirot Plus Online\nU Domu Vojske Srbije, u prisustvu državnog sekretara u Ministarstvu odbrane Bojana Jocića, potpisani sporazumi o saradnji sa školama koje će obezbediti besplatne školarine za decu pripadnika Ministarstva odbrane i Vojske Srbije.\n- U prethodnom periodu uradili smo puno toga na poboljšanju standarda i statusa pripadnika Ministarstva odbrane i Vojske Srbije, ne samo u segmentu novčanih davanja, gde smo uz podršku države i predsednika Aleksandra Vučića napravili značajne korake, već smo se potrudili da uradimo nešto i u saradnji s privredom i institucijama, rekao je državni sekretar Jocić podsetivši da je u proteklom periodu potpisano više od 30 sporazuma sa privrednim subjektima koji su u delu pružanja usluga i proizvoda dali posebne povoljnosti za pripadnike Ministarstva odbrane i Vojske Srbije.\nOvakvim sporazumima olakšavamo roditeljima da njihova deca, koja će kod vas steći sva potrebna znanja i veštine, imaju bolju budućnost, a budućnost te dece, naše dece, je ustvari i budućnost Srbije, rekao je državni sekretar Jocić.\nDirektor Visoke tehničke mašinske škole strukovnih studija iz Trstenika dr Milomir Mijatović, u ime prisutnih predstavnika visokih strukovnih škola, izrazio je zadovoljstvo što je pet visokih strukovnih škola danas potpisalo sporazum u cilju unapređenja standarda pripadnika Ministarstva odbrane i Vojske Srbije i poželeo uspešnu saradnju.\nPreuzeto sa sajta Ministarstva odbrane Srbije\nO tome šta je sve potrebno priložiti od dokumentacije prilikom upisa razgovarali smo sa Majom Veličkov, referentom u Studentskoj službi


RTS :: Stefanović demantuje Papićevog branioca: Nisam imao veze sa vraćanjem spornog vozila\nHronika Stefanović demantuje Papićevog branioca: Nisam imao veze sa vraćanjem spornog vozila\nčetvrtak, 29. apr 2021, 15:43 -> 16:01\nPotpredsednik Vlade i ministar odbrane Nebojša Stefanović, povodom tvrdnji branioca zamenika načelnika SBPOK-a Gorana Papića, saopštio je da nije imao veze sa grupom koja je predmet postupka, niti sa postupanjem policije i sa vraćanjem spornog vozila.\nNebojša Stefanović se oglasio povodom tvrdnji advokata Branislava Tapuškovića da je tokom svedočenja u okviru istrage protiv bivšeg zamenika načelnika SBPOK-a Gorana Papića rekao da ne zna ništa o vraćanju spornog blindiranog vozila Marku Miljkoviću.\n"Povodom iskaza advokata Tapuškovića o postupku u kojem učestvujem kao svedok, a koji u većem delu ne odgovara istini, želim da istaknem da niti sam imao veze sa grupom koja je predmet ovog postupka, niti sam imao veze sa postupanjem policije i sa vraćanjem spornog vozila. Niti bilo ko u lancu svih koji su pomenuti u postupku tvrdi da sam ja tražio da se to vozilo vrati. To čak ne tvrdi ni osumnjičeni, koji je Tapuškovićev klijent, kako mi je tužilac predočio", saopštio je Stefanović.\nNekadašnji ministar policije kaže i da nijedan član kolegijuma ministra unutrašnjih poslova nije dao bilo kakvu izjavu u istrazi, niti je tvrdio da je na kolegijumu ministra unutrašnjih poslova doneta bilo kakva odluka koja bi se ticala postupanja policije u vezi sa slučajem.\n"Potpuna je neistina i tvrdnja advokata Tapuškovića da sam negirao izjave različitih policajaca u ovoj istrazi. Tvrdio sam da ne znam za njihova postupanja, jer mene nisu obaveštavali o tim odlukama. Da li su nekoga obavestili o njima i da li su postupali, to ne znam. Insistirao sam da je njihova jedina obaveza bila da postupaju po zakonu i da obaveste o svemu javnog tužioca i da mogu postupati samo po nalogu javnog tužioca", napominje Stefanović.\nMinistar odbacuje kao "potpunu izmišljotinu" navode da je negirao izjave sedmorice policajaca, kao i tvrdnju da su u tim istim izjavama rekli bilo šta što se vezuje za njega.\n"Nijedan od tih policajaca, u svojim izjavama, onako kako je to meni predočio javni tužilac, nije rekao da sam imao bilo kakve veze sa ovim slučajem, već je to isključivo tvrdio osumnjičeni, odnosno Tapuškovićev klijent, čije tvrdnje negiram", kaže Stefanović.\nJasno mu je, kako ističe, da Tapušković štiti svog klijenta, kao i da njegov klijent ima pravo da u iznošenju svoje odbrane iznosi i neistine, dok je on kao svedok obavezan da govori istinu.\n"Osumnjičeni iznosi svoju odbranu preko svog advokata na način kako misli da treba, a advokat Tapušković je već u današnjoj izjavi izneo niz neistina koje se tiču mog iskaza, o čemu može da posvedoči javni tužilac, kao i zapisnik iz postupka", ističe ministar.\nPoručuje da daje punu podršku nadležnim državnim organima da se svaki od tih postupaka dovede do kraja i da se otkriju veze svih, pa i iz policije, sa organizovanim kriminalnim grupama.\n"Uvek ću lično biti dostupan nadležnim državnim organima da pomognem u ovoj borbi", saopštio je ministar odbrane.\nZavršeno svedočenje Stefanovića, Tapušković: Rekao je da ne zna ništa o blindiranom vozilu\nOdređen pritvor policajcima u slučaju "Belivuk"


Božić svečano proslavljen u Čikagu FOTO\n07:00 Dnevni horoskop: Povoljan dan za priliv finansija\n08. Jan 2020 2633\nFoto: S. Dančuo\nPripadnici srpske iseljeničke zajednice u Americi i Kanadi proslavu Božića počeli su na Badnje veče okupljanjem u srpskim hramovima gde su održana večernja bogosluženja i osvećenje i nalaganje badnjaka.\nDva manastira i šest srpskih hramova, koliko ih srpska crkva ima u najborjnijoj našoj zajednici Čikagu, u ponedeljak su bili pretijesni da prihvate sve vjernike koji su željeli da podijele radost Hristovog rođenja. I ovde nisu izostali srpski običaji kao što su osvećenje i nalaganje Badnjaka, a posle večernjeg bogosluženja nastavljena su druženja u crkvenim halama uz kuvanu rakiju i kuvano vino.\nNajmlađi su primili poklone i grančice od badnjaka, a crkveni horovi su izvodili božićne pjesme.\nNa dan Božića su u svim srpskim hramovima u Americi i Kanadi održane Božićne liturgije na kojima je pročitana Poslanica Srpske pravoslavne crkve.\nU prigodnim besjedama isticana je važnost ovog praznika koji okuplja pripadnike srpske zajednice svih generacija. Mnogi od njih, četvrte, a sada i pete generacije rođene u Americi, iako ne znaju srpski jezik sa radošću dijele srpski božićni pozdrav. Srpska crkva, kako se naglašava, okuplja srpske iseljenike u Americi u jednu veliku porodicu i na taj način čuva njihov identitet i veze sa otadžbinom i zavičajem.\nSrpski iseljenci, kao i u zemljama svojih predaka, slavlje su nastavili u porodičnom krugu uz pečenje, česnicu i srpska pića na božićnoj trpezi.\nIako je u Americi bio radni dan, u skladu sa našom dobro poznatom snalažljivošću, većina slavljenika je uspjela da ranije odradi ili na drugi način za svoj Božić obezbijedi neradni dan.\nPolitičari jedva dočekali početak škole: Predizborna kampanja ponovo u znaku zloupotrebe ranjivih kategorija (FOTO)\nNovcem građana se kupuju glasovi i zloupotrebljavaju se javne funkcije\nZakleli se Hipokratu, a služe vođama


U saradnji Privredne komore Srbije (PKS) i Pravosudne akademije (PA), a uz podršku partnera iz Slovenije (ECDR) u Srbiji će u toku ove godine početi da se primenjuje sistem "komercijalne medijacije" kojom se mirnim putem, van suda, za kratko vreme i uz velike uštede mogu rešiti privredni sporovi.\nObuka licenciranih medijatora, ali i budućih zainteresovanih lica, među kojima mogu da budu i sudije i advokati, počeće u februaru 2017. na Pravosudnoj akademiji, dok će za privrednike biti organizovane radionice i konferencije kako bi se upozali sa ovim vidom reavanja privrednih sporova.\nEvropska banka za obnovu i razvoj angažovala je slovenačku kompaniju - Evropski centar za rešavanje sporova iz Ljubljane (ECDR) za sprovođenje projekta komercijalne medijacije u Srbiji.\nDirektor PA Nenad Vujić u izjavi za Tanjug kae da stranke za medijaciju mogu da se opredele pre ili u toku suđenja i da na taj način rasterete sud ali i brže reše spornu situaciju.\n"Pred sud bi u tom slučaju išla samo teška i složena pitanja u kojima ne može da se nađe rešenje medijacijom", naveo je Vujić.\nOn je podsetio da se u privrednim sporovima mahom javljaju potraživanja velikih iznosa, te da je bitno to pre doći do rešenja u sporu, jer se na taj način, pored ostalog ubrzava i privredni razvoj.


POKRAJINSKI ZAVOD ZA ZAŠTITU PRIRODE NASTAVLJA SARADNJU SA GAZDISNTVOM RADOJEVIĆ U DELIBLATSKOJ PEŠČARI\nNovi Sad, 12.januar 2021.\nPokrajinski sekretarijat za urbanizam i zaštitu prirode prihvatio je prigovor Aleksandra Radojevića na rešenje Zavoda za zaštitu prirode, kojim mu je ukinuto korišćenje pašnjaka za 1.300 grla različite stoke u Deliblatskoj peščari. Ovaj predmet je upućen Zavodu za zaštitu prirode na ponovno razmatranje i juče je svoju žalbu u Zavodu obrazložio Aleksandar Radojević, a razgovarao je i u Pokrajinskom sekretarijatu za poljoprivredu, vodoprivredu i šumarstvo, sa sekretarom Čedomirom Božićem.\nTek danas smo uspeli da ostvarimo kontakt sa Radojevićem, koji i nije bio raspoložen za veću priču, jer, kako reče, još nema novo rešenje u rukama.\nŽelim da se zahvalim pokrajinskim sekretarima Vladimiru Galiću i Čedomiru Božiću za razumevanje potreba mog gazdinstva u ispaši stoke, koju koristim 14 godina u Deliblatskoj peščari, uz odličnu saradnju sa Zavodom za zaštitu prirode, na čiji poziv sam došao i isto tako dobru saradnju sa „Vojvodinašumama” – kaže Radojević, dodajući da takvu podršku očekuje u ovoj i narednim godinama.\nOvaj farmer je, prema njegovim rešima, u Zavodu za zaštitu prirode postigao sporazum o produžetku ispaše i spreman je da prihvati, kao i do sada, sve uslove koje je potrebno da realizuje na prostoru Korn u Deliblatskoj peščari. Podsetio nas je da je uspeo „da oslobodi” desetine hektara zemljišta u ovoj peščari od korova i time je pomogao brži razvoj bagrema. On tvrdi da su za održavanje biodiverziteta u peščari pogodna kombinovana stada – koze, ovce, a i krave, za koje tokom godine tamo i nema dovoljno hrane.\nAleksandar Radojević, sa dva sina, ima najbrojnije stado različite stoke u Srbiji i nastavak saradnje sa Zavodom za zaštitu prirode uveliko će pomoći profitabilnost proizvodnje.\nOvaj farmer je za „Agroservisplus” rekao da je u Pokrajinskom sekretarijatu za poljoprivredu, u razgovoru sa Čedomirom Božićem, shvatio kako sekretar i saradnici razumeju i podržavaju model stočarstva kojim se on bavi i da su izrazili volju da njemu i ovakvim gazdinstvima daju podršku objavljivanjem različitih konkursa za dodelu bespovratnih sredstava.\nKao što smo juče i naslutili da će biti otkazan današnji protest ispred Zavoda za zaštitu prirode, a povodom neprihvatljivog rešenja za ovog farmera, to se danas i dogodilo. Radojević se jutros zahvalio svim stočarima koji su mu dali podršku za nastavak saradnje sa Zavodom.\nMislim da smo stručno i faktički razjasnili razloge za nastavak mog opstanka u Deliblatu i ja ceo postupak Zavoda za zaštitu prirode pripisujem nedostatku sabranih informacija o stanju na terenu i želim da i dalje pokazujem uvažavanje Zavoda za zaštitu prirode i „Vojvodinašuma”, jer su prepoznali model stočarstva koji mnogi žele u Evropi, a malo njih ima takvu šansu – zaključio je Radojević.


Vesti online / Vesti / Srbija / "Naša obaveza je da oteramo Vučića sa vlasti"\n"Naša obaveza je da oteramo Vučića sa vlasti"\n"Nova stranka je spremna za beogradske, ali i parlamentarne izbore u slučaju da oni budu raspisani", izjavio je danas lider te partije Zoran Živković.\nNova stranka spremna za izbore: Zoran Živković\nŽivković je novinarima rekao da opozicija uvek treba da bude spremna za izbore, ali tvrdi da su izborni uslovi daleko od regularnih i kada su u pitanju mediji kao i državni resursi.\n- Mi nemamo pravo da kukamo, još veća je naša obaveza da ih promenimo, tako što će Vučić da se otera sa vlasti i to je naša obaveza - rekao je Živković.\nOn je ponovio informaciju koja je od ranije poznata javnosti da će Vesna Rakić Vodinelić biti prva na listi, odnosno kandidatkinja te stranke za gradonačelnicu.\nŽivković je rekao da će s tim u vezi zatražiti od drugih političkih subjekata i javnih ličnosti podršku za kandidaturu.\nRakić Vodinelić je rekla novinarima da u ovom trenutku nije izvesno da li će Nova stranka ići sama na izbore ili u koaliciji.\nKako je rekla, ta stranka ići će sama na izbore ukoliko ne bude koalicije kojom bi bila zadovoljna u personalnom i programskom smislu.\nNa pitanje kojom koalicijom bi bili zadovoljni, Rakić Vodinelić je rekla da ne bi govorila o konkretnim strankama i pokretima navodeći da bi to bila koalicija jasno opredeljena za proevrposku demokratsku državu koja počiva na vladavini prava, ljudskim pravima i slobodi medija.\nBitno je, kaže, da takvu koaliciju vodi neko ko bi mogao uspešnije od nje da iznese program koalicije.\nNe mogu reći da su dosadašnji pregovori krenuli u tom pravcu. Bilo ih je, razgovarala sam sa Sašom Jankovićem, inicijativom 'Ne davimo Beorgad' i ti razgovori će, pretpostavljam, biti nastavljeni, ali do ovog trenutka nema nikakvog konkretnog rezultata", rekla je Rakić Vodinelić.\nOna je navela da su vođeni razgovori sa Demokratskom strankom i lokalnim pokretima dodajući da ne može da kaže u ovom trenutku kako će se to završiti.\nSRBIJA Državni udar u parlamentu\nSRBIJA Politika jača i od poternice?\nSRBIJA "Da bi se SNS košmar završio, morate prvo da se probudite"\nSubota 28.10.2017. 20:46\nZorane Živkoviću,pa imao si priliku da se dokažeš i pokažeš.Ništa u tebi ne postoji od volje za dobrobit Srba i Srbije.Zar nije tako bilo,a tako je i sad.Vučić?Pa nažalost nema nikog na političkoj sceni ko nudi nešto neoprobano,moguće i korisno za Srbiju.Svi se vi možete svrstati pod jednu partju koja bi se nazvala:drping partija,Na veliku žalost srpskog naroda.gde su ti pametni Srbi što se ne oglase i ne preduzmu nešto što će biti za dobrobit ovog naroda i u očima sveta za respekt i poštovanje.


SUPERLIGA U ALEKSINCU\nAleksinački Napredak JKP ubedljivo je savladao Kolubaru iz Lazarevca 92:66. Domaćin je vodio tokom čitavog meča, ne dozvolivši protivniku ni najmanju nadu za preokret. Pobednika je predvodio Dušan Ognjenović sa 21 poenom. Ovom pobedom Napredak je ostvario plasman u Superligu Srbije. Jedino vođstvo koje je Kolubara imala na ovom meču, desilo se na samom početku istog. Domaći košarkaši vrlo brzo preuzimaju terensku inicijativu i zahvaljujući šuterskom raspoloženju, na kraju prve četvrtine stiču dvocifreni suficit – 23:11.\nTreći i četvrti kvartal nisu doneli previše uzbuđenja, osim u situacijama kada je neke atraktivne poteze Napretkovih košarkaša pozdravio mali broj prisutnih u Sportskoj hali u Aleksincu, budući da je ovaj meč igran bez prisustva publike. Na kraju – velikih 92:66 za domaćina i veliko slavlje na parketu aleksinačkih košarkaša, koji su ovom pobedom zauzeli 7. poziciju na tabeli i ostvarili plasman u Superligu Srbije.\nNapredak je do 11. pobede u sezoni predvodio Dušan Ognjenović. Centar aleksinačkog tima bio je nerešiva enigma za gostujuće košarkaše, te je ostvario odličan učinak od 21 poena i 7 skokova (šut iz igre 9/10, indeks 35). Ognjenovića su sledili: Dimitrije Raičević (12 poena, 3as), Aleksandar ilkić i Nikola Raičević (5as) sa po 11 poena. Najefikasniji u redovima gostiju bio je Nikola Simić sa 23 poena.Autor: Marko Radić Izvor KK Napredak JKP


RTCG - Radio Televizija Crne Gore - Nacionalni javni servis :: Politika :: "IDU osuđuje progon Medojevića"\nPZP SAOPŠTIO 07. 12. 2019. 11:44 >> 11:54 3\n"IDU osuđuje progon Medojevića"\nMeđunarodna demokratska unija (IDU) pozvala je sve političke strukture i institucije u Crnoj Gori da započnu dijalog o osnovnim reformama potrebnim za jačanje demokratije i mirno rješavanje duboke političke krize u zemlji, saopšteno je iz PzP-a, člana IDU-a.\nNa sastanku Izvršnog komiteta IDU u Vašingtonu, u okviru Kongresa te globalne alijanse partija desnog centra usvojena je Rezolucija o Crnoj Gori.\nKako je saopšteno iz Pokreta za promjene IDU iskazuje zabrinutost zbog neprekidnog politički motivisanog progona Nebojše Medojevića, lidera Pokreta za promjene (PZP).\n“Politički progon PZP-a, stranke koja čvrsto promoviše tradicionalne hrišćanske vrijednosti i ideologiju modernog konzervatizma nastavak je totalitarne prakse vladavine DPS-a Mila Đukanovića, jedine komunističke partije u Evropi koja je neprekidno na vlasti od 1945. godine”, saopšteno je iz PzP.\nIDU, kako navode u PzP-u, poziva EU institucije da snažno osude, kako ističu, praksu staljinističkih namještenih suđenja.\n“Kao i nedostatka efikasnih istraga u vezi sa krijumčarenjem droge, cigareta, oružja i pranja novca, i da insistiraju na efikasnoj zaštiti zviždača, poslanika i novinara koji istražuju korupciju i organizovani kriminal”, poručuju iz PzP-a.\nIDU pažljivo prati situaciju u Crnoj Gori – kandidatu za članstvo u EU i, kako navode u PzP-u, iskazuje svoju zabrinutost zbog politički motivisanog progona Nebojše Medojevića.\nMedojević, kako se navodi u saopštenju, uživa nepodijeljenu podršku IDU-a, “kao jedan od najistaknutijih i najhrabrijih boraca protiv korupcije i mafije u Crnoj Gori”.\nKako je saopšteno iz PzP-a za rezoluciju kojom se osuđuje progon Nebojše Medojevića glasali su predstavnici najznačajnijih.\nIz regiona snažnu podršku rezoluciji dala je i SNS Aleksandra Vučića, PDP Republike Srpske Borislava Borenovića, VMRDPNE Nikole Gruevskog.\n“Usvajanje ove Rezolucije predatavlja priznanje i pobjedu na međunarodnij sceni PzP-a i DF-a i do sada najsnažnija osuda totalitarnog i korumpiranog režima u Crnoj Gori”, poručuju iz PzP-a.\nU toku rada Kongresa IDU Medojević se susreo i sa uticajnim republikanskim Senatorima.\nBez krivičnog postupka protiv Medojevića\n20. 12. 2019. 4\nAdministrativni odbor sjutra o Medojeviću\n19. 12. 2019. 8\nDF za osnivanje nezavisne finansijske obavještajne agencije\n16. 12. 2019. 2\nMedojević na konferenciji o borbi protiv terorizma\n13. 12. 2019. 6


Sattler: Novac od MMF-a čeka novu odluku Vijeća ministara - Impuls\nObjavljeno: Subota, 30 Maj 2020 00:10\nŠef Delegacije Evropske unije u Bosni i Hercegovini Johann Sattler izjavio je da se novac Međunarodnog monetarnog fonda (MMF) nalazi na računu banke u Bosni i Hercegovini, čeka da bude raspodijeljen za pomoć i podršku stanovništvu i poslovnim subjektima.\n- Međutim, to se ne može dogoditi dok se političari ne dogovore, tog dogovora očigledno nema još. Koliko razumijem, a razgovarao sam sa iskusnim i stručnim advokatima i pravnicima, sve što je potrebno jeste nova odluka Vijeća ministara. To se može brzo uraditi - naglasio je novinarima u Sarajevu.\nU zajedničkoj izjavi EU i Ambasade SAD-a ranije ovog mjeseca navedeno je da je Vijeće ministara BiH 23. aprila svojom odlukom odobrilo izdavanje promisorne note kojom se omogućio prijenos u iznosu od 330 miliona eura Bosni i Hercegovini iz MMF-ovog Instrumenta za brzo finansiranje. Međutim, ta odluka zahtijeva donošenje druge posebne odluke o raspodjeli sredstava u skladu sa Pismom namjere koje je BiH uputila MMF-u. Vijeće ministara BiH još nije donijelo tu drugu odluku i sredstva stoje neiskorištena na računu u Centralnoj banci.\nAnaliza MMF-a: Ko najviše duguje novca u BiH?


Klub Juridicum : Južne vesti\nOtkazan koncert benda "Krvava Meri"\n09:59, 27. 5. 2014.\nZbog katastrofe koja je zadesila zemlju i region, članovi apatinskog benda "Krvava Meri" odlučili su da otkažu koncert zakazan za 30. maj u niškom klubu "Juridicum" na Pravnom fakultetu.\nHitovi "Azre" i Džonija Štulića na Pravnom\n09:48, 20. 5. 2014.\nApatinski bend "Krvava Meri" sviraće pesme čuvene "Azre" na koncertu koji će 30. maja u 22 sata biti održan u niškom klubu "Juridicum" na Pravnom fakultetu.\n"Depeche Mode" iz Novog Sada na Pravnom\n15:08, 9. 5. 2014.\nNovosadski sastav "The Gift", koji više od deceniju i po nastupa kao "tribute" engleskom bendu "Depeche Mode", u subotu, 10. maja, održaće koncert u klubu "Juridicum" na Pravnom fakultetu.\nHitovi benda "Depeche Mode" na Pravnom\n09:05, 6. 5. 2014.\nNovosadski sastav "The Gift", koji više od deceniju i po nastupa kao "tribute" engleskom bendu "Depeche Mode" gostuje u Nišu, u subotu, 10. maja, u klubu "Juridicum" na Pravnom fakultetu.\nNovi humanitarni koncert za pomoć Jovani\n12:56, 5. 5. 2014.\nJoš niških bendova podržaće Nišlijku Jovanu Živković u borbi protiv raka limfnih žlezda time što će u subotu, 24. maja, organizovati humanitarni koncert u klubu "Juridicum" za pomoć njenom lečenju.\nHitovi "Bitlsa" u niškom klubu "Juridicum"\n10:41, 24. 4. 2014.\nBeogradski "tribute" sastav legendarnih "Bitlsa" održaće koncert u niškom klubu "Juridicum" na Pravnom fakultetu u petak, 25. aprila.\nOtkazan koncert Dada Topića\n09:56, 22. 4. 2014.\nVeć jednom odložen koncert Dada Topića i benda "Time after time", koji je trebalo da 26. aprila bude održan u niškom klubu "Juridicum", definitivno je otkazan.\nOdržan "Southern blast" metal mini fest\n13:36, 12. 4. 2014.\nU petak je u klubu "Juridicum" u okviru jednodnevnog metal festivala "Southern blast" nastupilo pet bendova iz različitih gradova širom Srbije. Na spisku izvođača osim niške "Marice" našli su se i "Hate speech", "Loading", "Decrepancy", kao i "Infest"\nVeliko interesovanje za koncert benda S.A.R.S.\n13:14, 12. 4. 2014.\nU pretprodaji više nema karata za koncert beogradskog sastava S.A.R.S. koji će u nedelju, 13. aprila, biti održan u niškom klubu „Juridicum“. Cena karte na ulazu biće 700 dinara.\nHitovi "Nirvane" u izvođenju Švajcaraca\n13:42, 11. 4. 2014.\nŠvajcarski “Nirvana” tribute bend “Smells like K. Spirit”, u niškom klubu “Juridicum” na Pravnom fakultetu 12. aprila u 22 sata održaće jedan od 3 ekskluzivna koncerta u Srbiji.\nPrvi "Lift" u niškom klubu "Juridicum"\n10:21, 2. 4. 2014.\nU subotu, 5. aprila u klubu "Juridicum" biće održan "Lift vol. 1" na kom će nastupiti jedan od najboljih novih bendova beogradski "Repetitor", "Za dž" iz Čačka i "Kišobran DJ set".\n“Lift” festival startuje u Nišu\n09:15, 1. 4. 2014.\nSastavi “Repetitor”, “Za Dž” i “Kišobran DJ/VJ set” nastupiće na prvom “Lift” festivalu koji će biti održan u subotu, 5. aprila, u niškom klubu “Juridicum”.\n09:05, 1. 4. 2014.\n"Nirvana" tribute bend "Smells Like K. Spirit" iz Švajcarske nastupiće 12. aprila u 22 sata u niškom klubu "Juridicum" na Pravnom fakultetu, na evropskoj turneji povodom 20 godina od smrti Kurta Kobejna.\nDrugi "metal" fest u Nišu\n11:01, 28. 3. 2014.\nNa festivalu "Southern blest", koji će u klubu "Juridicum" na Pravnom fakultetu u Nišu biti održan 11. aprila u 20:30, sviraće "heavy metal" bendovi iz Leskovca, Kruševca, Niša, Beograda i Jagodine.\nSvirka EKV tribute benda u Nišu\n10:41, 28. 3. 2014.\nEKV Tribute bend iz Rume “IQV” održaće u subotu, 29. marta, koncert posvećen Margiti Stefanović u niškom klubu „Juridicum“ na Pravnom fakultetu, sa početkom u 22 sata.\nU prodaji ulaznice za koncert benda S.A.R.S.\n12:18, 27. 3. 2014.\nKarte za koncert popularnog beogradskog sastava "S.A.R.S.", koji će 13. aprila biti održan u niškom klubu "Juridicum", su u prodaji.\nU prodaji karte za koncert "Kelta"\n10:13, 19. 3. 2014.\nUlaznice za koncert beogradskog sastava "Orthodox Celts", koji će u niškom klubu "Juridicum" biti održan 22. marta, u 21:30, nalaze se u prodaji.


Za ragbijašima Čelika godina dobrih rezultata - Klix.ba\nZa ragbijašima Čelika godina dobrih rezultata\n13.12.2011. u 16:32\nRagbijaši zeničkog Čelika, najuspješniji bh. klub svih vremena, u ovoj godini ostvarili su svoje najbolje rezultate nakon rata. Klub je uspio u nastojanjima da stabilizuje sve ekipe, a u klubu radi čak sedam selekcija sa oko 200 takmičara.\nNajveće uspjehe postigla je podmlađena seniorska ekipa koja je u Regionalnom ragbi prvenstvu trenutno na šestom mjestu nakon grupnog dijela takmičenja.\nZeničkim lisicama je malo nedostajalo da se nađu na četvrtom mjestu, ali znatno podmlađena ekipa samo zbog slabije razlike u pogocima nije uspjela u svom planu. U narednim sezonama ragbijašima je cilj da ova ekipa stekne veće igračko iskustvo i da za dvije godine ponovo totalno zagospodare u regiji.\nKlub je osnovan 1972. godine, ima najviše osvojenih sportskih titula, i u bivšoj državi i u BiH, a ragbijaši Čelika su najveći sportski brend Zenice iako je u ragbi sportu teško napraviti ekipu samo od domaćih igrača.\nSjajne rezultate zbilježila je seniorska ekipa u olimpijskom ragbiju sedam i juniorska ekipa U-18, koja je osvojila titulu prvaka. U takmičarskom su ritmu i tri kadetske ekipe U-13, U-15 i U-17, kao i ženska ekipa, koja se takmiči u olimpijskom ragbiju sedam u okviru Regionalne lige za žene.\nZanimljivo je da kod izbora najuspješnijih sportaša i klubova na državnom nivou već godinama nema ragbijaša zeničkog Čelika, šteta, jer Čelik ove godine obilježava 40 godina igranja ragbija u Bosni i Hercegovini.


IKEA: Svakom radniku u Srbiji 140.000 dinara | Gde Investirati\nIKEA: Svakom radniku u Srbiji 140.000 dinara\nKompanija IKEA je saopštila danas da će u privatni penzioni fond svog svakog radnika u Srbiji uplatiti 140.349 dinara bruto.\n“Želimo da pokažemo svojim zaposlenima koliko cenimo njihovu lojalnost i njihov doprinos uspehu kompanije IKEA. To radimo putem programa Tack!”, izjavio je generalni direktor kompanije IKEA za Jugoistočnu Evropu Stefan Vanoverbeke, izražavajući istovremeno zadovoljstvo što će IKEA Grupa ove godine izvršiti uplatu od 140.349 dinara bruto u privatni penzioni fond svakog zaposlenog u Srbiji.\nSvaki zaposleni IKEA Grupe u Srbiji, koji u kompaniji IKEA provede pet ili više godine, prima istovetan iznos, bez obzira na radno mesto ili platni razred, dodaje se u saopštenju.\nPrevious Ministarstvo trgovine organizuje besplatnu edukaciju za mala i srednja preduzeća\nNext Nemačka subvencioniše kupovinu stana\nPre nekoliko dana „Železnice Srbije” raspisale su javni poziv za fer procenu tržišne vrednosti nekretnina u vlasništvu te kompanije na dan 31. decembar 2016. godine.


Značajna otkrića na lokalitetu kod Niševca\nArheolozi Balkanološkog instituta SANU nastavili iskopavanja u okolini Svrljiga, na lokalitetu kod Niševca. Ove jesеni na pomolu značajna otkrića.\nTimacum Maius pojavljuje se na staroj rimskoj „Pojtingerovoj mapi”, ucrtan u okolini Niša, ali rasprave gde se on zapravo nalazi traju više od 150 godina. Istraživanja u ataru svrljiškog sela Niševac, po svoj prilici, razrešiće mnoge dileme.\nArheolozi na ovom lokalitetu već osam godina uporno rade kako bi došli do novih saznanja. Ove jeseni iskopavanja su nastavljena, a vrše se od strane arheologa Balkanološkog instituta SANU iz Beograda, Centra za turizam, kulturu i sport Svrljig i Opštine Svrljig, uz nesebičnu pomoć arheologa iz Francuske.\nOve godine istražuju se ložišta kupatila koja se sastoje iz podnog grejanja i dva manja prostora koja su služila kao kade. Paralelno sa tim otkriven je i jedan vrlo redak novčić koji je pripadao Caru Avgustu, poznatiji kao vojnički novac kojim su plaćani vojnici, a iskovan je u Grčkoj.\nMr Vojislav Filipović ističe da su ovo značajna otkrića i da mogu promeniti sliku Svrljiga, što se tiče turizma.\nOve godine otkriveno je pet rimskih-latinskih natpisa koji svedoče prisustvo vojske, i to veoma rano, na kraju prvog veka i početkom drugog veka – posle Hrista, kaže dr Vladimir Petrović.\nSaznajemo da je na ovom mestu bila koncentrisana brza i aktvna vojska, odnosno vojna jedinica koja je brojala preko 1 000 vojnika.\nRadi se zapravo o kohorti prvo Krićana – pozadinska rimska jedinica koja je čuvala zaleđe granica Rimskog carstva. Ta kohorta je bila na ovom mestu negde od 90-te do 130-te godine posle Hrista, kada kasnije prelazi na Đerdap, Dunav i tu pomaže u učvršćivanju granica Carstva.\nTim povodom o budućnosti turizma u Svrljigu sa arheolozima razgovarali su predsednica opštine Svrljig Jelena Trifunović i narodni poslanik Milija Miletić.\nTimacum Maius je veoma bitan za sve građane Svrljiga. Ovo je još jedna atraktivna turistička ponuda koja će uskoro biti i zvanično upisana u turstičkoj mapi Svrljiga, ali i Srbije, poručila je predsednica Jelena Trifunović.\nSVRLJIG DOBIJA MUZEJ\nNarodni poslanik Milija Miletić prilikom obilaska poručio je da će sve pronađene stvari koristiti budućem muzeju koji će raditi u sklopu Centra za turizam, kulturu i sport, ali na drugoj lokaciji.\nPored svih nalazišta, bogate kulturne baštine, Svrljigu je preko potreban Muzej. Ušli smo u proceduru zajedno sa Centrom za turizam, kulturu i sport i predstavnicima Balkanološkog instituta SANU, te očekujemo njegovo brzo otvaranje, kaže Miletić.\nInače, svi pronađeni predmeti trenutno se nalaze u mini muzeju koji je smešten Salonu Centra za turizam, kulturu i sport Svrljig.\nPrevPrethodnaUjedinjena seljačka stranka pomaže Zorici\nSledećaObeležena slava lovačkog udruženja „dr Milenko Hadžić“Next\ntvoja dusica says:


Filijala Udruženja rumunskih novinara osnovana u Pančevu - Radio televizija Pančevo\n20. februara 2020. 20. februara 2020. 0323\nU Pančevu je osnovana Filijala Udruženja profesionalnih novinara iz Rumunije, a za koordinatora izabrana je Teodora Smolean, odgovorni urednik nedeljnika “Liberatea”. Više detalja o ovom važnom događaju saznajte u emisiji na rumunskom jeziku “Buna ziua”.\nOvo je istorijski trenutak, jer Udruženje profesionalnih novinara iz Rumunije, koje postoji već 100 godina, danas u Pančevu, odnosno u Srbiji, osniva ogranak – rekao je Niku Ciobanu, direktor novinarsko izdavačke kuće „Libertatea“. On je takođe dodao da je jedno ovako udruženje potrebno rumunima na ovim prostorima i da je osvoren za bilo kakvu dalju saradnju.\nPredsednik Udruženja profesionalnih novinara Rumunije Doru Dinu Glavan govorio je o svojoj uspešnoj saradnju sa rukovodstvom i novinarima izdavačke kuće „Libertatea“, ali i o saradnji sa drugim udruženjima novinara iz Srbije, sa kojima ima saradnju od 2004. godine.\n“Udruženje profesionalnih novinara iz Rumunije jedinstven je po svojoj snazi, činjenicom da je prepoznaju parlament i Vlada Rumunije. Udruženje ima 3.500 članova iz Rumunije, Amerike, Australije, Evrope i Azije.\nBudući da je 2019. godine Udruženje profesionalnih novinara iz Rumunije proslavio 100 godina postojanja, Doru Dinu Glavan poklonio je izdavačkoj kući “Liberatea” zlatnu medalju.\nU emisiji na rumunskom jeziku uživajte i u tradicionalnoj rumunskoj muzici.


Američka ekonomija pokazuje mešovite rezultate\nGlavni ekonomski savetnik američkog predsednika Baraka Obame, Lorens Samers, izjavio je da se ekonomija zemlje vratila „sa ivice ambisa“. On je danas rekao da se američka ekonomija na početku godine našla „u slobodnom padu“, ali da je predsednikova politika omogućila „znatan napredak“. Samers je upozorio da ekonomske reforme i reforma zdravstvenog sistema, koje predlaže administracija predsednika Obame, imaju kritičnu važnost za trajni oporavak ekonomije.\nIstovremeno, investitori dobijaju nove pomešane signale u pogledu pravca u kojem se kreće ekonomija. U izveštaju Sekretarijata za trgovinu se navodi da se izgradnja novih kuća u junu povećala za 3,6 odsto, a da se broj molbi za građevinske dozvole za građenje novih kuća u istom mesecu povećao za 8,7 odsto – što ukazuje da građevinari počinju da stiču pouzdanje u privredni oporavak.\nSamers je inače danas branio i predsednikov paket za podsticaj ekonomije u vrednosti od 787 milijardi dolara. Kritičari paketa tvrde da visoka stopa nezaposlenosti od 9,5 odsto, pokazuje da paket nije doneo rezultate. Samers je međutim objasnio da glavno povećanje broja radnih mesta i ne treba da se očekuje pre početka iduće godine.\nPomešani signali o kretanjima u američkoj privredi se odslikavaju i u jednoj od najvećih svetskih kompanija. Američka kompanija Dženeral elektrik je danas saopštila da je u protekla tri meseca ostvarila zaradu, ali da je ona upola manja od očekivane. Dženeral elektrik se bavi brojnim delatnostima, od davanja pozajmica do proizvodnje lokomotiva i televizijskog programa do energetske opreme. Imajući to na umu, pojedini analitičari smatraju da poslovanje te kompanije predstavlja dobar pokazatelj stanja celokupne ekonomije.\nU međuvremenu, vodeće američke banke nastavljaju da prijavljuju porast profita. Banka Amerike, jedna od najvećih privatnih banaka u Sjedinjenim Državama, saopštila je da je u drugom tromesečju zaradila tri milijarde i 200 miliona dolara, premašujući predviđanja brojnih analitičara. Bankarski gigant Sitigrup, danas je saopštio da je u istom periodu ostvario profit od četiri milijarde i 300 miliona dolara. Džej- Pi Morgan Čejs, druga po veličini banka u Sjedinjenim Državama, juče je već saopštila da joj se profit u drugom tromesečju povećao za 36 odsto u odnosu na isti period prošle godine.\nIstovremeno, dve vodeće tehnološke kompanije na osnovu svog poslovanja predvidjaju dalji oporavak ekonomije u drugoj polovini godine. Aj-Bi-Em, sa sedištem u SAD, saopštio je da je njegova zarada u drugom kvartalu ove godine veća za 12 odsto u odnosu na isti period prošle godine. Aj-Bi-Em je ostvario uspeh uprkos padu prodaje kompjutera i softvera. Dodatnu zaradu ostvario je prodajom usluga zasnovanih na tehnologiji.\nInternet pretraživač Gugl saopštio je da je njegova zarada u drugom kvartalu skočila za 19 odsto, mada direktor kompaniej Erik Šmit ocenjuje da su uslovi poslovanja i dalje nepovoljni i da Gugl ne raste sporjim tempom nego ranije.\nEkonomska kriza pogadja i mališane koji sve češće čuju od roditelja da će morati da sačekaju da bi dobili svoju željenu igračku. Vodeći svetski proizvodjkač igračaka Matel, koji zapošljava 30 hiljada radnika u 43 zemlje sveta, saopštio je da je njegova globalna prodaja opala za 26 odsto u drugom kvartalu dok je u SAD opala za 12 odsto. Kriza je pogodila i industriju video igrica, koja je u drugom kvartalu prijavila pad u prodaji opreme i softvera od 31 odsto. Analitičari ipak ocenjuju da će prodaja artikala ove industrije ostati snažna i tokom recesije pošto pruža zabavu po nižoj ceni od tradicionalnih godišnjih odmora.


Popunjenost kapaciteta za prevoz putnika na letovima iz Beograda povećana je za tri procentna poena na 75 odsto, navodi se u saopštenju kompanije. Izuzetno dobri rezultati ostvareni su i u čarter saobraćaju gde je čarter brend Aviolet prevezao za 30,13 odsto više putnika u odnosu na oktobar prošle godine. Avioni nacionalne avio-kompanije tokom prošlog meseca leteli su ka čak 45 destinacija iz Beograda i dvanaest iz Niša, u poređenju sa 37 destinacija iz srpske prestonice ka kojima su saobraćali u istom periodu prošle godine.\n"Veoma smo zadovoljni postignutim rezultatima i uvereni da će se isti trend nastaviti i u narednom periodu. Nove destinacije, pokrenute u junu kao rezultat pažljivog strateškog planiranja, pokazale su se kao pravi potez koji je generisao značajan rast. Raduje nas i što smo ostvarenim rezultatima u velikoj meri doprineli rastu Aerodroma Nikola Tesla, koji u trećem kvartalu 2019. godine iznosi gotovo 10 odsto", izjavio je generalni direktor "Er Srbija" Dankan Nejsmit.\nNacionalni avio-prevoznik je u tekućoj godini, uspostavljanjem direktnih letova ka čak devet novih destinacija iz Beograda i dvanaest iz Niša, zabeležio najsnažniju ekspanziju od kada posluje pod imenom "Er Srbija".


Majk Pens će prisustvovati inauguraciji Bajdena? | Restart Magazin\nMajk Pens će prisustvovati inauguraciji Bajdena?\nOdnosi izmedju Trampa i Pensa su se znatno pogoršali od kada je potpredsednik SAD u četvrtak potvrdio pobedu demokrate Džoa Bajdena na novembarskim predsedničkim izborima, na zajedničkoj sednici oba doma američkog Kongresa organizovanoj tokom noći posle nezamislivog nasilja u Vašingtonu.\nMasa Trampovih pristalica upala je u zgradu Kongresa i prekinula raspravu o potvrdjivanju izbornih glasova elektorskog koledža. Pet osoba je stradalo u nasilju i odlazeći republikanski predsednik je optužen da je podstakao nasilje svojim izjavama.\nJuče je više medija pozivajući se na visoke vladine zvaničnike navelo da će Pens, koji je morao da se skloni od razjarenih napadača koji su zauzeli Kongres, odlučio da prisustvuje Bajdenovom polaganju zakletve 20. januara.\nBajden je u petak rekao da je Pens dobrodošao na ceremonija, a pozdravio Trampovu objavu preko Tvitera da neće prisustvovati.\nBajdenova inauguracija planirana je u smanjenom formatu zbog pandemije korona virusa.\nPosle nasilja od 6. januara odlazeći predsednik Tramp bi od ponedeljak mogao da bude podvrgnut drugoj proceduru opoziva, što bi bio istorijski presedan.\n← Duško Vujošević otkrio idealnu petorku Partizana\nKim Džong Un najavio bolje odnose Pjongjanga sa svetom →\nNasilni sukobi protestu u Parizu protiv zakona o bezbednosti\n05/12/2020 05/12/2020 Urednik\nPredsednik MOK: Stotine miliona vakcina biće dostupno u prvoj polovini 2021.\nKina strahuje od drugog talasa koronavirusa zbog povratnika iz inostranstva


DSS: Skandalozna izjava Ugljanina da je Srbija za Bošnjake genocidna tvorevina\nPonedeljak , 2018-02-05 | 16:24:39\nPredsednik Demokratske stranke Srbije (DSS) Miloš Jovanović ocenio je danas da je izjava lidera Bošnjačkog nacionalnog vijeća (BNV) Sulejmana Ugljanina da srpska država za Bošnjake predstavlja "genocidnu tvorevinu", "skandalozna i apsolutno neprihvatljiva".\nJovanović je u saopštenju ocenio i da je neprihvatljiv zahtev BNV-a da Raška oblast dobije status pokrajine i da gradjani Srbije islamske veroispovesti dobiju status naroda koji bi postao ustavna kategorija.\n"Nastavak dezintegracionih procesa koji su na delu u Srbiji nedopustiv je i krajnje je vreme da svi gradjani naše zemlje konačno shvate da Srbija neće odustati od sopstvene teritorijalne celovitosti niti će politički decentralizovati zemlju stvaranjem novih teritorijalnih autonomija", kazao je Jovanović a preneo DSS.\nPredsednik Bošnjačkog nacionalnog vijeća (BNV) Sulejman Ugljanin izjavio je ranije danas da Bošnjaci priznaju državu Srbiju koja će biti zasnovana na vladavini prava, ali ne i srpsku državu.\nMuftija: Džaferović podržava nejedinstvo muslimana\nDžaferović: Bošnjaci treba da idu putem ka EU\nBačevac: Potez SDA Sandžaka populistički i profiterski\nSednica nastavljena, bez odbornika SDA Sandžaka


Bruka u Mostaru-Rušilački pohod razočaranih idiota\nKako zaposliti idiota\nPuce bruka u sred Londona ...\nMyCity » Sport » Bruka u Mostaru-Rušilački pohod razočaranih idiota\nPoslao: 15 Jun 2006 21:53\nBruka u Mostaru\nRušilački pohod razočaranih idiota\nNekoliko lica sinoć je povrijeđeno u Mostaru u rušilačkom pohodu stotinjak razočaranih navijača fudbalske reprezentacije Hrvatske, javlja dopisnik Srne.\nNakon utakmice na Mundijalu, u kojoj je Hrvatska poražena od Brazila, stotinjak hrvatskih navijača je oko 23.00 časova prešlo iz zapadnog u istočni dio Mostara gdje je došlo do opšte tuče sa Bošnjacima koji su se zatekli na šetalištu.\nŠpanjolski trg sinoć - Foto: bljesak.info\nPolicija nije uspjela da zaustavi huligane na nekadašnjoj ratnoj liniji razgraničenja na Španskom trgu, a nakon kamenovanja građana i objekata u istočnom dijelu grada, u kome je povrijeđeno nekoliko lica, među kojima ima i policajaca, rušilaški pohod navijača zaustavljen je tek intervencijom Specijalne policije i upotrebom suzavca.\nPrema pisanju portala www.24sata.info, neredi su se prenijeli do SPC Rondo, gdje je policija nastavila upotrebu suzavca, što je izazvalo reakciju građana koji su uzvrtatili bacanjem kamenjem, boca i stolica, tako da je Mostar na kraju izgledao kao Belfast.\nSpecijalna policija koja je učestvovala u razbijanju nereda nastavila je sa akcijom prema Starom Veležovom, gdje se nastavila upotreba suzavca.\nKako prenosi Radio postaja Mostar, jedna osoba je zadobila teže povrede ranjavanjem iz vatrenog oružja.\nSlika devastiranog Mostara u ranim jutarnjim satima bila je i više nego poražavajuća. Dobar dio Avenije bio je u neredu i u staklu, a pripadnici specijalne policije ostali su dežurati i ovo jutro.\nFederalna TV javlja da je na brojnim automobilima i izlozima poslovnih prostora u Mostaru pričinjena znatna materijalna šteta, s tim da lokalna policija jutros nije željela dati nikakve informacije o ovom događaju.\nKako saznaje portal 24sata.info ranjena osoba je O.T., dok je u neredima prema navodima sa lica mjesta učestvovalo oko 1.000 "navijača" sa jedne i oko 200 osoba sa druge strane Španskog trga.\nPoslovnica IT Computersa (u bivšoj zgradi "Borovo) je u velikoj mjeri ostala demolirana nakon nereda. --\nvest preuzeta sa http://bhstring.net/tuzlauslikama/tuzlarije/viewnewnews.php?id=11746\nPoslao: 16 Jun 2006 06:58\nJesmo li za zajednicku fudbalsku ligu na prostoru Ex -YU ?\nOvo ponasanje je ekvivalent raspadu Ex-YU. Krivi su oni drugi za licnu frustraciju.\nKorisnici trenutno na forumu: Dorcolac, goxin, ivica976, Recce, tomigun, W123, zexoni


Proglas UNS-a povodom Svetskog dana slobode medija - Izazov\nRadio-televizija Srbije\t 4. maja 2022. 11:07\nZahvaljujući protestima novinarskih udruženja prekršane prijave protiv novinara koji su izveštavali sa ovih protesta: Gorana Jevremovića iz Jagodine, Branka Žujovića iz Subotice, Željka Milojevića iz Smedereva su povučene, ali ne i protiv novinarke frilenserke iz Sente Mine Delić koja je dobila poziv sudije za prekršaje za 23. maj ove godine, saopšteno je iz UNS-a.\nU godini između dva Svetska dana slobode medija povećan je broj pretnji i uvreda novinarkama i novinarima preko društvenih mreža.\nVrhunac ugrožavanja sigurnosti novinara je štampanje uvredljivog letka – poternice za glavnom i odgovornom urednicom Podrinskih Isidorom Kovačević kojim je bio oblepljen Šabac. Organizatori i nalogodavci ove antinovinarske akcije još nisu pronađeni.\n"Godinu za nama pamtimo i po SLAP tužbama kojima je kompanija Milenijum tim tražila od više lokalnnih medija po 100.000 evra za naknadu materijalne štete zbog povrede ugleda samo zato što su prenele optužbu funkcionera Narodne stranke sa konferencije za novinare na račun ove kompanije. Posle oštre reakcije novinarskih udruženja umanjili su odštene zahteve", saopšteno je iz UNS-a.\nNi ovog 3. maja, dodaju, ne možemo da kažemo da ima napretka u načinu raspodele novca za sufinansiranje proizvodnje medijskog sadržaja od javnog značaja.\nNaprotiv, organizacije i asocijacije kojima rukovode vlasnici provladinih lokalnih medija preko komisija koje formiraju sa lokalnim samoupravama dodeljuju novac svojim medijima obesmišljavajući zakon i smisao sistema projektnog sufinansiranja.\n"Proći će i ovaj Svetski dan slobode medija bez pravosnažne presude za ubice vlasnika i urednika Dnevnog telegrafa i Evropljanina Slavka Ćuruvije i bez optužnice ubicama jagodinskog novinara Milana Pantića iz 2001. godine", navode u saopštenju.\nDodaju i da srpska zajednica i dalje nema nezavisan kanal koji treba da pokriva celu teritoriju Kosova i Metohije, a portal televizijskog kanala na srpskom jeziku RTK2 ne uređuje redakcija kojoj treba da pripada.\n"Poslanik Samoopredeljenja Ljuan Aliju traži zabranu portala na srpskom jeziku Kosovoonlajn", navode u saopštenju.\n– Da protiv svih novinara koji su izveštavali sa ekoloških protesta budu obustavljeni prekršajni postupci;\n– Da tužilaštva i policija efikasno istraže sve pretnje novinarima i medijskim radnicima i o rezultatima tih istraga redovno obaveštavaju javnost a da novinari i medijski radnici bez odlaganja prijavljuju ugrožavanja bezbednosti i pritiske kojima su izloženi koristeći Stalnu radnu grupu za bezbednost novinara i Radnu grupu za bezbednost i zaštitu novinara i SOS telefon;\n– Da se zakonom propiše i zaštita od nerealnih novčanih odšteta koje ugrožavaju slobodu medija (SLAP tužbe).\n– Da se zakonom i pravilnikom o projektnom sufinansiranju medijskog sadržaja propišu kriterijumi koje moraju da ispunjavaju organizacije i asocijacije koje predlažu članove komisija za projektno sufinansiranje medijskog sadržaja od javnog značaja kao i pojedinci, medijski eksperti;\n– Da nova Vlada Srbije podrži predloge Komisije za istraživanje ubistava novinara kako bi što pre bila podignuta optužnica za ubistvo novinara Milana Pantića i bile rasvetljene okolnosti smrti novinarke Dade Vujasinović;\n– Da Specijalno tužilaštvo za ratne zločine počne da radi svoj posao i kada su u pitanju sudbine više od 40 novinara i medijskih radnika srpskih redakcija ubijenih u građanskom ratu u bivšoj Jugoslasviji, u toku NATO agresije 1999. godine kao i na Kosovu i Metohiji od 1998 – 2005. godine.\n– Da privremene kosovske institucije i međunarodna uprava na Kosovu i Metohiji hitno formiraju Međunarodnu ekspertsku komisiju koju traži Evropska federacija novinara, u kojoj će biti i predstavnici novinarskih udruženja, radi istraživanja ubistava i kidnapovanja novinara i medijskih radnika na Kosovu od 1998 – 2005. godine.\n"Tražimo i da svi pregovori Kosova o viznoj liberalizaciji sa Evropskom unijom budu uslovljeni rezultatima ovih istraga", poručili su iz UNS-a.


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas, nakon sastanka sa ambasadorom Savezne Republike Nemačke Akselom Ditmanom, da je dobra saradnja srpske i nemačke policije rezultirala odličnim rezultatima u suzbijanju organizovanog i svih drugih vidova kriminala i zaštiti građana dve države.\nStefanović i Ditman održali su sastanak povodom donacije šest vozila, koje je nemačko Ministarstvo unutrašnjih poslova poklonilo Upravi kriminalističke policije MUP-a, a ambasador Ditman istakao je da je ovom donacijom nemačka policija želela da se zahvali srpskim kolegama kao pouzdanim, profesionalnim i angažovanim partnerima.\nMinistar Stefanović je podsetio na zajedničke akcije u kojima su razbijene organizovane kriminalne grupe, a posebno je naglasio zaplenu 300 kilograma kokaina.\n„Ove akcije pokazuju da bliska saradnja i razmena informacija daju rezultate i omogućavaju da naše zemlje budu bezbednije. Zajedničkim radom naših kriminalističkih policija, granične policije i svih drugih organizacionih jedinica naših ministarstava uspevamo da zaštitimo i građane Srbije i građane Nemačke“, rekao je ministar.\nStefanović se zahvalio Ditmanu na donaciji, koja je, kako je naveo, samo jedna u nizu donacija nemačkog Ministarstva unutrašnjih poslova, koja će doprineti povećanju efikasnosti srpske kriminalističke policije.\nUkazavši na značaj svakodnevne intenzivne saradnje i zajedničkih istraga koje su dovele do hapšenja osumnjičenih za trgovinu narkoticima, oružjem, krijumčarenja ljudi, ambasador Ditman je rekao da su nemačko Ministarstvo unutrašnjih poslova i ambasada Nemačke u Beogradu donacijom vozila želeli da se zahvale Upravi kriminalističke policije i da na taj način pruže podrške istražnim organima Republike Srbije.\n„U mnogobrojnim situacijama Upravu kriminalističke policije Ministarstva unutrašnjih poslova Republike Srbije doživeli smo kao pouzdanog, profesionalnog i angažovanog partnera, zbog čega nam je stalo da joj pružimo podršku“, naglasio je Ditman.\nAmbasador je rekao da dve države dug niz godina sarađuju po pitanju bezbednosne politike i da je zahvaljujući angažmanu obe strane ta saradnja intenzivirana i proširena.\nDitman je podsetio da je u martu prošle godine u Berlinu potpisan Srpsko - nemački sporazum o saradnji u oblasti bezbednosti u cilju jačanja bore protiv međunarodnog organizovanog kriminala i terorizma


Jungla u Subotici - Centar za zaštitu i pomoć tražiocima azila / Asylum Protection Center\nSubotica i severne granične oblasti prema Mađarskoj postale su povoljno mesto za ilegalne migrante da se odmore, prikupe i organizuju u nameri da pređu prvu šengensku granicu na svom putu prema zemljama Zapadne i Severne Evrope. Upravo kao posledica sve veće migracije koja kreće iz udaljenih regiona Azije i Afrike preko Turske i Grčke, prisustvo stranaca iz nama udaljenih i egzotičnih zemalja poput Pakistana, Avganistana, Indije, Somalije sve je primetnije duž granica naše zemlje sa Evropskom Unijom. Migranti često borave u predgrađima gradova, napuštenim hangarima, sklepanim naseljima u ili blizu napuštenih fabrika i deponija. Neki od migranata imaju novca i iznajmljuju stanove ili male sobe kako bi se sklonili od oštrih vremenskih uslova i pogleda radoznalih ljudi.\nPutem iz Grčke preko Makedonije i Srbije kreće se sve više ljudi. Mladići, često maloletni, muškarci u svojim tridesetim, porodice sa malom decom i trudnicama, retko ljudi preko šezdeset godina starosti.Neki od njih zatraže azil dok velika većina samo tranzitira kroz našu zemlju.\nJedno od malih stajališta na putu ka Mađarskoj jeste i Jungla, mesto u blizini Subotice u kojoj se pod kartonskim i plastičnim krovovima skupljaju i privremeno borave migranti. Od sredine 2011.godine u ovu naseobinu dolaze ljudi iz različitih zemalja, gladni, izmoreni, uplašeni, pokušavaju da malo predahnu i da se odmore kako bi dalje nastavili put. Migranti izbegavaju bilo kakve probleme i klone se od nevolja, u gradove dolaze samo kada moraju da pribave hranu i lekove, uplašeni da ne budu uhapšeni od policije ili maltretirani od bilo koga.\nJunglu i druga mesta gde se okupljaju nevoljnici iz Azije i Afrike posećuju članovi Centra za zaštitu i pomoć tražiocima azila koji im zajedno sa Istočno-evropskom misijom, lokalnom humanitarnom organizacijom, pomažu da prežive, spoznaju svoju pravnu poziciju i postojeće pravne alternative u našoj zemlji.\nOno što je ovim ljudima preko potrebno jeste odeća i obuća, pokrivači i ćebad, ali i hrana i lekovi. Istočno-evropska misija uz velike teškoće obezbeđuje do sada većinu ovih namirnica migranitima.\nPočetkom februara 2012. godine započeta je dugo odlagana izgradnja metalneca ograde duge 12.5 km na kopnenoj granici Grčke i Turske u kopnenom pojasu u kom grčko-turska granica nije sama reka Marica. Vrlo kontraverzna odluka grčkih vlasti, koju Evropska Unija nije zvanično finansijski podržala, izazaiva negodovanja humanitarnih organizacija širom Evrope koji Evropu nazivaju tvrđavom Evropom u kontekstu sve većih napora usmerenih u pravcu zaustavljanja migracija iz Azije I Afrike. Ograda koja će se izgraditi u najkraćem roku će podrazumevati dve metalne ograde visoke po četiri metra, razdvojene ne više od nekoliko metara na čijim će vrhovima i između samih ograda biti postavljene bodljikave žice. Iako ova mera ima za cilj da spreči dalji ulazak ilegalnih migranata u Grčku, malo je verovatno da će ova anti-migratorna linija dati ikakve značajnije rezultate.


Grad Novi Sad sklopio dogovor za obnovu Spensa sa EBRD i ušao u porodicu "Zelenih gradova" | (Vesti - 23.08.2019) Novi Sad\n23.08.2019 u 14:26h\nGrad Novi Sad sklopio dogovor za obnovu Spensa sa EBRD i ušao u porodicu "Zelenih gradova"\nKako javljaju iz Kabineta gradonačelnika, EBRD je pristala da finansira i upravlja konsultantskim uslugama za podršku Spensu u ažuriranju izvršene procene kapitalnih investicija i razvoju studije izvodljivosti razrađujući u više detalja različite mogućnosti energetske efikasnosti, kao i obnove u cilju uštede vode, te proceni najefikasnijeg mehanizma finansiranja za podršku obnavljanja SPC "Vojvodina". Po završetku konsultantskog zadatka, Grad će nastaviti razgovore sa EBRD-om kako bi obezbedio finansiranje u svrhu implementacije projekta.\n– Posle dve godine sastanaka sa predstavnicima EBRD, krećemo u konkretizaciju predmeta razgovora koje smo vodili sa njima, u nekoliko segmenata. Dva uvodna dokumenta su danas potpisana, za "Zeleni grad" i Spens, ali postoji i treći pravni posao koji ćemo zajedno raditi. Ponosni smo što danas ulazimo u zajednicu "Zelenih gradova" i zahvaljujući EBRD dobijamo grant u vrednosti od 300.000 evra za izradu akcionog plana. U svetu je, sa Novim Sadom, trenutno 30 gradova koji su deo te zajednice. Radi se o akcionom planu koji će nam pokazati šta i kako treba da činimo da Grad bude ekološki uređeniji, a on će pokrivati sve najosetljivije oblasti iz segmenta zaštite životne sredine. Drugi dokument koji smo danas potpisali je vezan za koncept "Zelenih gradova" i radi se o tome da krećemo u izradu objedinjenog projekta za rekonstrukciju Spensa. Stručnjaci iz EBRD će oceniti koji je to finansijski aranžman najbolji za Grad Novi Sad, u pogledu obnove ili zamene fasadnog omotača tog objekta, obnove krova, stepeništa, ali i unutrašnjih prostora kao što su velika i mala dvorana, bazeni itd. Do početka oktobra ćemo dobiti jasnu sliku šta ćemo da radimo dalje sa Spensom i onda ćemo fazno donositi odluke o tome koje procese prve da realizujemo. Gruba procena je da celokupna obnova može da košta i do 4,5 milijardi dinara, a naša ideja je da SPENS tako rekonstruišemo, da on dobije novih 40 godina vitalnosti. Verujem da ćemo već na proleće naredne godine moći da vidimo prve radove na njegovoj rekonstrukciji. Dakle, ne rušimo ništa, nego sve obnavljamo i čuvamo, a sve to što radimo oko Spensa proizlazi iz koncepta "Zelenih gradova" – rekao je Miloš Vučević i zahvalio se na odličnoj saradnji predstavnicima EBRD, prenosi njegov kabinet.\nGradonačelnik je dodao i da Grad zajedno sa EBRD radi na kupovini još 30 novih autobusa, na prirodni gas, čime se takođe vodi računa, ne samo o bezbednosti i kvalitetu prevoza Novosađana, već i o zaštiti životne sredine. On je naglasio i da će Novi Sad kao deo porodice "Zelenih gradova" već u oktobru ili novembru krenuti u ozelenjavanje grada, kao i pošumljavanje, zajedno sa konsultantima sa Poljoprivrednog fakulteta.\nDirektorka za Zapadni Balkan Evropske banke za obnovu i razvoj Zuzana Hargitai je istakla da je tokom saradnje sa gradonačelnikom Vučevićem spoznala da on, kao lider koji ima jasnu viziju razvoja grada i koji je posvećen investicijama, ističe upravo obnovu Spensa kao jedan od prioritetnih zajedničkih projekata, navodi se u saopštenju iz Gradske kuće.\n- Izuzetno mi je drago što svedočimo konkretnim koracima gradske uprave Novog Sada koja je iskazala posvećenost prema "zelenoj budućnosti". Novom Sadu želim dobrodošlicu u porodicu "Zelenih gradova" i da uvek bude posvećen implementaciji strategije zaštite životne sredine. Drago nam je što ćemo zajedno raditi i na nabavci 30 novih vozila za gradsko saobraćajno preduzeće, a mogu da najavim i da ćemo sa gradskom toplanom raditi studiju o tome kako bi JКP "Novosadska toplana" moglo da iskoristi obnovljive izvore energije – rekla je Zuzana Hargitai.\nPovezane teme autobusi na gas ebrd energetska efikasnost gradonačelnik gradonačelnik Novog Sada Miloš Vučević JGSP "Novi Sad" jkp novosadska toplana Miloš Vučević poljoprivredni fakultet Spens zeleni grad Zuzana Hargitai


Vujica Lazović: Intenziviramo saradnju u 2013. godini\nPoštovani gospodine Lazoviću, kako ocenjujete dosadašnju saradnju Crne Gore s NR Kinom i šta od te saradnje očekujete nakon 18. kongresa KP Kine, koji je u četvrtak počeo u Pekingu? Moram reći da su kinesko-crnogorski odnosi u prethodnom periodu bili na izuzetno visokom i zadovoljavajućem nivou. Kopredsedav\nKategorija: Vesti Objavljeno 13 novembar 2012\nDatum poslednje izmene 13 novembar 2012\nPoštovani gospodine Lazoviću, kako ocenjujete dosadašnju saradnju Crne Gore s NR Kinom i šta od te saradnje očekujete nakon 18. kongresa KP Kine, koji je u četvrtak počeo u Pekingu?\nMoram reći da su kinesko-crnogorski odnosi u prethodnom periodu bili na izuzetno visokom i zadovoljavajućem nivou. Kopredsedavajući sam Mešovitog komietta kinesko-crnogorske ekonomske saradnje i mogu konstatovati značajne pomake u unapređenju ekonomske i celokupne saradnje. Ono što nas u Crnoj Gori posebno raduje, to je velika zainteresovanost kineskih kompanija za izgradnju infrastrukture i za valorizaciju energetskih potencijala koje Crna Gora ima i u delu hidro-potencijala i u delu eksploatacije uglja, odnosno izgradnje termo-elektrana. Naša saradnja s NR Kinom, siguran sam, biće na tom nivou i posle 18. kongresa KP Kine. Moja velika očekivanja i spremnost na najbolji način prezentovana su ovih dana, kada smo unutar Crne Gore imali sastanak naših ljudi, koji imaju intenzivnu saradnju sa predstavnicima NR Kine, reč je o ljudima iz Minstarstva saobraćaja, ekonomije, spoljnih poslova i drugih i u tom kontekstu očekujemo nastavak ovako dobre i uspešne saradnje.\nKako se odvija poseta predstavnika Politehnolodžis grupe, koji ovih dana borave u Crnoj Gori?\nOvo nije njihov prvi dolazak, bili su prisutni i ranije. S obzirom na sve kapacitete te kompanije, pokazuju veoma značajno interesovanje za realizaciju nekoliko projekata i mi računamo da će u narednom periodu neki od tih projekata biti sigurno realizovan.\nKoliko znamo, posao oko izgradnje još dva broda za crnogorsku flotu vrlo je takoreći gotova stvar, a izgradnja drugog bloka termo-elektrane u Pljevljima i izvoz crnogorskih vina mogli bi postati aktuelni 2013. godine...\nSve što ste saopštili, biće u našoj agendi za 2013. godinu i nastojaćemo da proširimo saradnju u oblasti pomorstva, naročito u delu jačanja naše pomorske flote. Intenziviraćemo i aktivnosti vezane za izgradnju drugog bloka termo-elektrane, jer je to veoma bitan energetski objekat, za ukupan energetski sistem Crne Gore. U tom kontekstu, sigurno je da će naša strana pokazati inicijativnost. Što se tiče izvoza vina, znate da smo potpisali sporazum i računamo da ćemo u sledećoj godini biti u prilici da povećamo količine vina koje ćemo iz crnogorskih „Plantaža" izvesti u Kinu.\nSledeća ⇨ Kineski „Union Pay"\nPrethodna ⇦ Kinesko veleposlanstvo u Crnoj Gori održalo „Dan Kine"